Kup Radivoj Korać: Kako se Žućkova levica vratila kući\nRadivoj Korać, popularni Žućko, jedan je od najboljih srpskih košarkaša u istoriji, te ga se Srbija, od 2003. godine, svakog februara seća kroz održavanje Kupa... 19.02.2022, Sputnik Srbija\nKorać je 50-tih i 60-tih godina prošlog veka bio među najboljim košarkašima Evrope, naosvajao se trofeja u klupskim i reprezentativnim bojama, a da je bilo sreće mogao je i dan-danas da bude živ. Rođen 1938. godine u Somboru, Korać je bio učenik pionira srpske košarke Bore Stankovića, a proslavio se igrajući za nacionalni tim, ali i OKK Beograd. Bio je ubojit strelac, mnogi kažu i ispred svog doba, te je čuvenom „levicom“ žario i palio mrežice po Jugoslaviji i Evropi. U dresu OKK Beograda postigao je čuvenih 99 poena u Evroligi, tadašnjem Kupu evropskih šampiona, u utakmici protiv Alvika iz Stokholma, pa je tako rekord Vilta Čemberlejna od 100 poena iz NBA ostao netaknut zbog „pola“ koša.Krupnim koracima išao je Korać ka Kući slavnoj, ali nažalost tamo je završio mnogo ranije nego što je trebalo... Drugog juna 1969, u 31. godini, Radivoj je izgubio život u saobraćajnoj nesreći kod sela Kamenice blizu Sarajeva.Velika tragedija zadesila je srpski, evropski i svetski sport, a Korać je bio prvi sportista koji je sahranjen u Aleji velikana u Beogradu. Dve godine posle tragične smrti jednog od najboljih košarkaša svog vremena, FIBA je u čast Koraća odlučila da osnuje treće po rangu evropsko takmičenje i da ga nazove njegovim imenom.Time je odata velika počast preminulom virtuozu i punih 30 trideset godina postojalo je ovo takmičenje koje su osvajali brojni evropski velikani, među kojima je i Partizan tri puta. Trideset godina nije mali vremenski period, ali da su čelni ljudi evropske i svetske košarke znali bolje da sarađuje, verovatno bi i danas postojao evropski Kup po imenu legendarnog srpskog košarkaša. Šta se desilo?Kraj 20. i početak 21. veka bili su veoma burni i važni za evropsku košarku, pošto su se tada donosile odluke zbog kojih, verovatno, i danas plaćamo ceh. FIBA Evropski kup šampiona bio je glavno košarkaško takmičenje u Evropi - pandan današnjoj Evroligi - i održavalo se u tom formatu od 1958. do 2000. godine. Upravo se te 2000. godine dešava presedan, pošto je veliki broj evropskih klubova odlučilo da izađe iz FIBA sistema i pređe u novoosnovanu Evroligu. FIBA je odgovorila svojom Suproligom, pa su se tako u sezoni 2000/01 održavala dva elitna evropska takmičenja - Suproliga i Evroliga.Takav sistem bio je neodrživ i posle samo godina dana FIBA je pala pod pritiskom i sva prava na evropska takmičenja je dala – Evroligi. To znači da su i Kup Rajmonda Saporte (drugi po kvalitetu) i Kup Radivoja Koraća (treći po kvalitetu) takođe prešli u vlasništvo nove lige, a za direktora je postavljen Đordi Bertomeu. Kupovi Rajmonda Saporte i Radivoja Koraća, u takvim formatima, postojala su još godinu dana i od 2002. godine spojeni su u današnji Evrokup. Sukob između FIBA i Evrolige, koji je i danas aktuelan, doveo nas je do toga da se ugasi Kup posvećen Žućku Koraću i to je bila šansa za Srbiju.Srbija ne zaboravlja legenduPre tačno devetnaest godina, na predlog Košarkaškog kluba Hemofarm iz Vršca, Kup Srbije poneo je ime legendarnog košarkaša, s obzirom da je prethodno evropsko takmičenje ugašeno.Srbija, i tada Crna Gora, dobila je šansu da svake godine pred domaćom publikom evocira uspomene na Radivoja Koraća, a od 2013. godine pobednik dobija repliku originalnog trofeja koji se dodeljivao od 1972. do 2002.Time je realizovana ideja Košarkaškog saveza Srbije, koju su podržali čelnici Fiba Evropa, da „Žućkova levica“ nastavi svoj život kroz srpski Kup.Kup se ovih dana, sada već tradicionalno, održava u Nišu, u dvorani Čair, i za mnoge ljubitelje košarke u Srbiji ovo je jedan od najradosnijih vikenda u kalendarskoj godini.Tituli brani Crvena zvezda koja je pre godinu dana u velikom finalu pobedila Megu.Od reportera Sputnjika iz Niša, Petra Tadića.► Niš diše košarku – Sputnjik na Kupu „Radivoj Korać“ /foto/► Partizan bez problema protiv Zemunaca – poznati svi parovi polufinala Kupa\nRadivoj Korać, popularni Žućko, jedan je od najboljih srpskih košarkaša u istoriji, te ga se Srbija, od 2003. godine, svakog februara seća kroz održavanje Kupa nazvanog njegovim imenom.\nKorać je 50-tih i 60-tih godina prošlog veka bio među najboljim košarkašima Evrope, naosvajao se trofeja u klupskim i reprezentativnim bojama, a da je bilo sreće mogao je i dan-danas da bude živ.\nDve godine posle tragične smrti jednog od najboljih košarkaša svog vremena, FIBA je u čast Koraća odlučila da osnuje treće po rangu evropsko takmičenje i da ga nazove njegovim imenom.\nTime je odata velika počast preminulom virtuozu i punih 30 trideset godina postojalo je ovo takmičenje koje su osvajali brojni evropski velikani, među kojima je i Partizan tri puta.\nTrideset godina nije mali vremenski period, ali da su čelni ljudi evropske i svetske košarke znali bolje da sarađuje, verovatno bi i danas postojao evropski Kup po imenu legendarnog srpskog košarkaša.\nKraj 20. i početak 21. veka bili su veoma burni i važni za evropsku košarku, pošto su se tada donosile odluke zbog kojih, verovatno, i danas plaćamo ceh.\nFIBA Evropski kup šampiona bio je glavno košarkaško takmičenje u Evropi - pandan današnjoj Evroligi - i održavalo se u tom formatu od 1958. do 2000. godine.\nUpravo se te 2000. godine dešava presedan, pošto je veliki broj evropskih klubova odlučilo da izađe iz FIBA sistema i pređe u novoosnovanu Evroligu.\nFIBA je odgovorila svojom Suproligom, pa su se tako u sezoni 2000/01 održavala dva elitna evropska takmičenja - Suproliga i Evroliga.\nTakav sistem bio je neodrživ i posle samo godina dana FIBA je pala pod pritiskom i sva prava na evropska takmičenja je dala – Evroligi.\nTo znači da su i Kup Rajmonda Saporte (drugi po kvalitetu) i Kup Radivoja Koraća (treći po kvalitetu) takođe prešli u vlasništvo nove lige, a za direktora je postavljen Đordi Bertomeu.\nKupovi Rajmonda Saporte i Radivoja Koraća, u takvim formatima, postojala su još godinu dana i od 2002. godine spojeni su u današnji Evrokup.\nSukob između FIBA i Evrolige, koji je i danas aktuelan, doveo nas je do toga da se ugasi Kup posvećen Žućku Koraću i to je bila šansa za Srbiju.\nSrbija ne zaboravlja legendu\nPre tačno devetnaest godina, na predlog Košarkaškog kluba Hemofarm iz Vršca, Kup Srbije poneo je ime legendarnog košarkaša, s obzirom da je prethodno evropsko takmičenje ugašeno.\nSrbija, i tada Crna Gora, dobila je šansu da svake godine pred domaćom publikom evocira uspomene na Radivoja Koraća, a od 2013. godine pobednik dobija repliku originalnog trofeja koji se dodeljivao od 1972. do 2002.\nTime je realizovana ideja Košarkaškog saveza Srbije, koju su podržali čelnici Fiba Evropa, da „Žućkova levica“ nastavi svoj život kroz srpski Kup.\nKup se ovih dana, sada već tradicionalno, održava u Nišu, u dvorani Čair, i za mnoge ljubitelje košarke u Srbiji ovo je jedan od najradosnijih vikenda u kalendarskoj godini.\nTituli brani Crvena zvezda koja je pre godinu dana u velikom finalu pobedila Megu.\nOd reportera Sputnjika iz Niša, Petra Tadića.\n► Niš diše košarku – Sputnjik na Kupu „Radivoj Korać“ /foto/


Ako BiH ne povuče tužbu za genocid, SCG će tužiti BiH - Index.hr\nAko BiH ne povuče tužbu za genocid, SCG će tužiti BiH\nSRBIJANSKI ministar pravosuđa Vladan Batić pozvao je vlasti Bosne i Hercegovine da povuku tužbu za genocid protiv Srbije i Crne Gore pred Međunarodnim sudom pravde u Den Haagu, najavivši da će, u suprotnom, tom sudu predati "obimnu dokumentaciju koja dokazuje da je, za vrijeme rata, u BiH i nad srpskim narodom izvršen genocid".\nBatić je na konferenciji za novinare kazao da će, ako BiH ne povuče svoju tužbu, dokumentacija Komiteta za prikupljanje podataka o zločinima protiv čovječnosti i međunarodnog prava (osnovanog pri nekadašnjoj Saveznoj vladi SRJ, još za vrijeme režima Slobodana Miloševića), biti proslijeđena Međunarodnom sudu pravde, ali i Međunarodnom kaznenom sudu za ratne zločine u bivšoj SFRJ, kao i specijalnom tužitelju za ratne zločine u Beogradu. Ta dokumentacija, prema ministru Batiću, sadrži podatke o 540 logora za Srbe u BiH, o 453 Srba ubijenih u Srebrenici, kao i izjave nekoliko stotina svjedoka.\n"Rekao sam da bi bilo dobro da BiH povuče tužbu, jer moramo misliti na budućnost, a ne iskopavati stare rane, ali je stigao odgovor da nema govora o povlačenju tužbe. Kad je tako, onda se naša država mora braniti, a s obzirom da se mora braniti, moramo pokazati da slika o ratnim zločinima u BiH nije crno-bijela, nego postoji i druga strana medalje o zaista velikom broju zločina koji su počinjeni nad Srbima, lišena svake ideologije, svake politike.", kazao je Batić. On je naglasio da nije posrijedi "nikakva manipulacija, niti izjave bez pokrića".\n"Ova Vlada je prošla kroz katarzu ? mi smo javno rekli da su neki naši sunarodnjaci činili zločine i da se za zločin mora odgovarati. Tražimo da u cilju univerzalne pravde budu optuženi i osuđeni svi oni koji su činili zločine prema Srbima", dodao je Batić.\nPrije nekoliko dana, ministar Batić je sličnom izjavom pozvao nadležne u BiH da povuku svoju tužbu protiv Srbije i Crne Gore, što je službeno Sarajevo ponovo odbilo.\nDoček vatrenih platit ćete još 106.000 kn. Toliko su popili i pojeli dužnosnici\nU požarima u Kaliforniji poginulo 63 ljudi, nestalo ih više od 600\nKako se ratni zločinac Mladić iz zatvora javio uživo u eter srpske televizije?


FK „Guber“ Srebrenica ostao bez trenera\nHome / Sport / FK Guber / FK „Guber“ Srebrenica ostao bez trenera\nBy eSrebrenica.ba on 21. June 2020.@esrebrenica\nSlađan Stanković iz Vlasenice prekinuo je saradnju sa Fudbalskim klubom „Guber“ iz Srebrenice.\nKao razlog prekida saradnje, Stanković navodi način dovođenja igrača u klub.\n„Razlog mog odlaska je razmimoilaženja u pogledu dovođenja novih igrača koji nisu potrebni na pozicijama gdje postoje domaći igrači, kao i sam način dovođenja igrača bez moje saglasnosti“, objasnio je Stanković.\nStanković je „Guber“ preuzeo krajem januara kada je trebalo da oformi i pripremi ekipu za nastavak takmičenja, opstanak u ligi.\nTada je srebrenička ekipa imala najlošiju polusezonu u istoriji kluba gdje je u 15. kola imala samo 5 bodova, nakon oduzimanja tri, samo dva boda na početku drugog dijela sezone, i posljednje rangirana na tabeli.\n„Guber“ je sa novim trenerom odigrao jednu utakmicu u Regionalnoj ligi 2019/2020. ali je zbog pandemije korona virusa takmičenje otkazano, kasnije je i proglešno završenim.\nTako je, bez mnogo muke, “Guber” ostao u ovom takmičenje, a kako se spekuliše, zbog izmjena u fudbalskim ligama Republike Srpske, postoji mogućnost da ponovo igra Drugu ligu.\nStanković će ostati upamćen kao treneri koji je sa jednom odigranom utakmicom, porazom, spasio ekipu od sigurnog ispadanja nakon čega je završio saradnju sa srebreničkom klubom.


Bregzit neće negativno uticati na saradnju sa Zapadnim Balkanom - CdM\nGeneralni direktor Direktorata za politiku i planiranje odbrane Ivica Ivanović sastao se u Londonu sa političkim direktorom za međunarodnu i bezbjednosnu politiku u Ministarstvu odbrane Ujedinjenog Kraljevstva, Nikom Gurom. Tom prilikom razmijenili su mišljenja o zaključcima sa nedavnog održanog NATO Samita, o odbrambenoj bilateralnoj i multilateralnoj saradnji, kao i aktuelnim političko-bezbjednosnom izazovima.\nIvanović je poručio da je zadovoljan intenzivnom saradnjom sa UK u oblasti odbrane i istakao značaj bilateralnih projekata koji doprinose jačanju i modernizaciji odbrambenih kapaciteta Crne Gore, saopšteno je iz Ministarstva odbrane.\nOn je podsjetio da je godina za nama bila veoma uspješna i dinamična, posebno naglašavajući značaj posjete kraljevskih borbenih aviona Crnoj Gori, čime je promovisan bezbjedan vazdušni prostor naše zemlje i odlična saveznička saradnja.\nPosebno je istakao značaj usavršavanja crnogorskih oficira na prestižnim vojnim akademijama UK, kao i obuku pripadnika VCG u britanskim centrima, kroz koje značajno unaprjeđujemo ljudske resurse i odbrambene sposobnosti.\nImajući u vidu kompleksne bezbjednosne izazove koji zahtijevaju zajednički odgovor i tijesnu saradnju saveznica, Ivanović i Gur su saglasni da su sajber prijetnje faktor koji može ozbiljno uticati na nacionalnu i međunarodnu stabilnost. Zato je dogovorena snažna saradnja u toj oblasti i u domenu jačanja institucionalnih i nacionalnih kapaciteta za sajber odbranu.\nGur je istakao da se Crna Gora, kroz uspješno sprovođenje bilateralnih i multilateralnih projekata i kroz aktivan doprinos kolektivnom sistemu bezbjednosti, konstantno dokazuje kao kredibilan i pouzdan saveznik. Takođe, ističe značajnu ulogu Crne Gore u promovisanju evroatlantskih vrijednosti na Zapadnom Balkanu.\nGur je naglasio da Bregzit neće negativno uticati na saradnju sa zemljama Zapadnog Balkana i istakao snažnu političku volju Ministarstva odbrane UK da nastavi intenzivnu odbrambenu saradnju dvije zemlje.\nTagsBregzit London ministarstvo odbrane Ujedinjeno Kraljevstvo Zapadni Balkan


RTS :: Dinkić: Tračak nade iz Leskovca\nIzbori 2012 Dinkić: Tračak nade iz Leskovca\nDinkić: Tračak nade iz Leskovca\npetak, 16. mar 2012, 19:59 -> 23:42\nU poslednjih dvadesetak godina nije se desilo da se u jednom danu otvaraju dve fabrike u jednom gradu kao što je danas slučaj u Leskovcu, rekao lider URS-a Mlađan Dinkić. To daje tračak nade, jer mnogo ljudi u Srbiji čeka posao, kaže Dinkić.\nPredsednik Ujedinjenih regiona Srbije Mlađan Dinkić rekao je da je za više posla u regionima, potrebno još više da radimo. Dinkić je prisustvovao otvaranju fabrika kompanija "Falke" i "Jura" u Leskovcu.\n"Mi smo ponosni što će 600 porodica živeti od rada u ovoj fabrici. Potrebno je da Leskovac ponovo postane srpski Mančester, to je epitet koji je nekada imao", rekao je Dinkić na otvaranju fabrike "Falke".\nDinkić konstatuje da je Leskovac na dobrom putu da opravda nadimak - jer se u tom gradu posle 20 godina otvaraju dve nove fabrike. Njihov dolazak je, navodi se u saopštenju Ujedinjenih regiona Srbije, počeo pregovorima upravo sa Dinkićem, dok je bio ministar ekonomije.\nMlađan Dinkić je ukazao da se u poslednjih dvadesetak godina nije desilo da se u jednom danu otvaraju dve fabrike u jednom gradu, kao što je slučaj danas u Leskovcu, koje zapošljavaju više od 2.000 ljudi, što daje tračak nade, jer mnogo ljudi u Srbiji čeka posao.\nLider URS-a kaže da je južnokorejska kompanija "Jura" u četiri fabrike u Srbiji u protekle dve godine zaposlila 4.500 ljudi, a do jula ove godine "Jura" će imati ukupno oko 5.500 radnika u našoj zemlji.\nSamo dovođenje kompanija, kao što je južnokorejska "Jura" u Srbiju, koje mogu da zaposle na hiljade ljudi, može da donese boljitak u Srbiji, rekao je Dinkić.\nTakvih fabrika Srbiji treba što više i to bi trebalo da bude prioritet nove vlade, jer ukoliko ljudi u regionima budu imali posao, Srbija će moći da razvija svoju privredu, ocenio je Dinkić.


Pregovori o spasavanju američkog finansijskog sektora zapali u ćorsokak\nPotencijalni dogovor o planu administracije predsednika Buša za spasavanje američkog finansijskog sektora u vrednosti od 700 milijardi dolara našao se na čekanju, pošto su se republikanski zakonodavci u Predstavničkom domu usprotivili predlogu. Razgovori administracije i kongresnih pregovarača prekinuti su u četvrtak bez dogovora i trebalo bi da se nastave tokom dana.\nDo prekida pregovora došlo je nekoliko sati pošto je predsednik Buš o planu razgovarao sa kongresnim liderima i dvojicom predsedničkih kandidata, demokratskim seantorom Barakom Obamom i republikanskim senatorom Džonom Mekejnom.\nNovinske agencije prenele su da je do prepirke na sastanku došlo pošto je lider republikanaca u Predstavničkom domu Džon Bejner rekao da njegove stranačke kolege neće podržati dogvoor, jer on praktično znači da vlada preuzima privatne finansijske kompanije. Demokratski zakonodavci okrivili su Mekejna za zastoj, optuživši ga da je u pregovore ubaciovao i predsedničku politiku.


Такмичење идеја – Slush - ELEMENTARIJUM\nTakmičenje ideja – Slush\nPrijave za učešće u takmičenju koje organizuju Fond za inovacionu delatnost i Ambasada Finske otvorene su do 1. septembra\nStartap kompanije koje razvijaju originalnu ideju, imaju veštine i planove, ali su još na početku ili imaju prototip u radnoj fazi pozvane su da predstave svoje ideje na lokalnom Slush takmičenju koje organizuje Fond za inovacionu delatnost u saradnji sa Ambasadom Finske u Beogradu.\nLokalno takmičenje, treće po redu, biće održano 6. septembra u Naučno-tehnološkom parku „Beograd“, a prijave za takmičenje otvorene su do 1. septembra. Lokalni takmičari se kvalifikuju za učešće u programu Slush Global Impact Accelerator i na konferenciji Slush 2017 koji se održavaju u novembru i decembru u Helsinkiju.\nSlush je dvodnevna konferecija namenjena startap kompanijama – jedna od najvećih te vrste u Evropi. Na ovom skupu startapi imaju priliku da predstave svoje ideje međunarodnim investitorima i stručnoj javnosti. Prošle godine ova dvodnevna konferencija je okupila 17,5 hiljada posetilaca iz 130 zemalja, uključujući više od 2300 startapa i 1110 investitora. Zbog toga ovaj događaj mladim kompanijama može biti sjajna prilika za prikazivanje ideje širokoj publici i potencijalnim investitorima i saradnicima.\nPrijave putem aplikacionog formulara mogu se obaviti na ovom linku.\nIstražite više o takmičenju na sajtu Fonda za inovacionu delatnost.


Podzemna željeznica Marmaray: Za četiri minute spaja dva kontinenta\nNaslovnica NAJNOVIJE Svijet Podzemna željeznica Marmaray: Za četiri minute spaja dva kontinenta\nTurska – Brza podzemna željeznica Marmaray – “Projekat stoljeća”, koji će spojiti Aziju i Evropu za samo četiri minute, biće otvorena 29. oktobra.\nNa devedesetu godišnjicu od osnivanja Republike Turske – 29. oktobra, u Istanbulu će u rad biti puštena željeznica koja će podzemnim tunelom spajati evropsku i azijsku stranu grada na Bosforu. Riječ je o projektu Marmaray, čijem će otvaranju prisustvovati predsjednik Abdullah Gul i premijer Recep Tayyip Erdogan.\nOvaj projekat je trenutno jedan od najvećih infrastrukturnih poduhvata u cijelom svijetu, obzirom da će ukupna dužina željezničkog sistema iznositi 76 kilometara. Glavni dijelovi i sistemi ovog projekta uključuju podvodne cijevne tunele, podzemne kupolaste tunele, zakrivljene tunele, tri nove podzemne stanice, 37 stanica na kopnu (njihovu obnovu i nadogradnju), nadzorno-upravljački centar, dvorišta, radionice, održavanje objekata, nadogradnju postojećih željezničkih pruga, uključujući i izgradnju dodatne, treće pruge, nove električne i mehaničke sisteme i moderne vozove.\nUlaz u stanice i interijeri će biti ukrašeni motivima iz neolitskog, bizantinskog i osmanskog perioda. Osim toga, na umjetničkom platou stanice Yenikapi biće izložene olupine brodova koji datiraju iz IV i V stoljeća nove ere, koje su arheolozi označili kao “Potonula olupina broj 12”.\nU arheološkim iskopinama i radovima koji teku uporedo sa građevinskim projektom Marmaray, otkriveno je 13 olupina brodova i oko 35 hiljada predmeta. Ovi će predmeti biti izloženi u muzeju koji će biti otvoren u području “Stotinu ostrva” na Yenikapiju i biće nazvani “Arkeopark”.\nProcjenjuje se da će željeznica Marmaray prevoziti oko jedan milion putnika dnevno, povezujući azijsku i evropsku stranu Istanbula za samo četiri minute.\nOd stanice Bebze do Halkali biće potrebno 105 minuta, od Bostanci do Bakirkoy 37 minuta, od Sogutlucesme do Yenikapi 12 minuta, a na relaciji Uskudar-Sirkeci samo četiri minute.


Ceremonija ispraćaja Pješadijske jedinice 5. pbr u operaciju podrške miru „Odlučna podrška“\nPješadijska jedinica iz sastava 5. pješadijske brigade, u kojoj su i četiri pripadnice OS BiH, je nakon rigorozne selekcije prošla zahtjevne, fizički naporne i iscrpljujuće višemjesečne treninge, kako bi svojom obučenošću i osposobljenošću rame uz rame sa međunarodnim koalicionim snagama, dala svoj doprinos u operaciji podrške miru u Islamskoj Republici Afganistan.\nJedinica će obavljati svoju misiju u sastavu američkog kontigenta koalicionih snaga u bazi „Bagram“.\nSamoj ceremoniji ispraćaja jedinice u misiju, osim rodbine i prijatelja vojnika, prisustvovali su načelnik ZŠ OS BiH general pukovnik Anto Jeleč, komandant OK OS BiH general major Dragan Vuković, komandant NATO štaba u BiH brigadni general Žizel M. Vilc (Giselle M. Wilz), predstavnici EUFOR-a, vojno-diplomatski predstavnici akreditovani u BiH i generali OS BiH.\nGeneral Jeleč je naglasio impozantne brojke dosadašnjeg učešća pripadnika OS BiH u mirovnim misijama, kako pod zastavom Ujedinjenih nacija, tako i u sklopu koalicija i NATO-a.\nDomaćin svečanosti, komandant 5. pbr brigadni general dr Kenan Dautović, istakao je značaj permanentne obuke koja se realizira u 5. pbr i izdvojio ovaj poseban segment - obuka jedinica za mirovne misije. Također, naglasio je da je ovo četvrti kontigent koji se iz sastava brigade kojom komanduje upućuje u neku od misija podrške miru.


► Premijerka Srbije zadovoljna disciplinom građana, pomaže 6.000 volontera\n"Molili smo te ljude da ne dolaze. Ceo naš zdravstveni sistem je mnogo puta slabije finansiran od sistema zemalja u kojima žive, rade i plaćaju porez, mislim sa boljim stručnjacima ali sa slabijim resursima", kazala je premijerka.\nZatvor za povratnike u Srbiju ako nepridržavanjem naloženih mera zaraze ili izazovu smrt\nPremijerka Srbije Ana Brnabić izjavila je večeras da srpske državljane iz inostranstva očekuje krivično gonjenje ukoliko, usled nesprovođenja mera samoizolacije, zaraze ili izazovu smrt drugog lica od korona virusa.\nDošli su "nažalost, pored svih apela predsednika Srbije Aleksandra Vučića i Vlade Srbije da ostaju u tim zemljama gde žive i borave. Teško je kontrolisati kretanje svih tih osoba, a moraju da budu u samoizolaciji između 14 i 28 dana. Imamo građane koji su odgovorni, ali bi bilo patriotski da su ostali u tim zemljama u kojima su bili", rekla je ona.\nVučić i ja smo za zatvaranje granica i za državljane Srbije, ali nema ustavnog načina za to\n"Oni su naši državljani i mi moramo da ih pustimo. Ja mislim da bi to bilo dobro za ljude u Srbiji, kao i za one koji rizikuju svoje zdravlje dolaskom ovde", rekla je ona novinarima u Vladi Srbije.\n"To je urađeno kako propisuje Ustav. Kada Skupština Srbije ne može da zaseda, a ne može jer to predstavlja zdravstveni i bezbedonosni izazov, tada vanredno stanje mogu da propišu predsednik republike, predsednik Skupštine i predsednik Vlade Srbije", navela je ona.\nBeskonačno hvala Kini, našli su nam se kad nam je pomoć bila najpotrebnija\nPremijerka Srbije Ana Brnabić izrazila je danas "beskonačnu" zahvalnost narodu i rukovodstvu Kine jer su se kako je navela, našli Srbiji u situaciji u kojoj nam je pomoć bila najpotrebnija.\nOna je novinarima u Vladi Srbije rekla da će avion iz Kine koji bi trebalo da sleti u Srbiju u nardnim danima, dopremiti zaštitnu opremu "i još neke stvari".\n"Hvala rukovodovstvu Kine, Komunističke partije Kine i narodu Kine jer su nam se našli u situaciji kad nam je pomoć bila najpotrebnija, pre svega ekspertska jer niko ne zna više o korona virusu od eksperata iz Kine. To je najvrednije što bilo koja zemlja može da dobije", kazala je premijerka.


TotalCar.rs » Da li je ovo rani prototip najavljenog Volkswagen električnog krosovera?\nelektro, krosover, novo, Volkswagen\nNemački gigant nije otkrio puno informacija o ovom modelu. Međutim, on je ranije predstavljen u formi koncepta. Prvi je debitovao na Sajmu automobila u Šangaju, dok je I.D. Crozz II koncept debitovao u Frankfurtu 2017. godine. Drugi koncept je opisan kao naprednija i prefinjenija verzija električnog krosovera koji ima dva elektromotora. Elektromotor smešten na prednjoj osovini razvija 100 konjskih snaga (75 kW), dok je onaj smešten pozadi razvijao 201 konjsku snagu (150 KW).


Kontroling - BDO\nHome > Usluge > Poslovno savetovanje > Kontroling\nUspešno upravljanje privrednim društvom i ostvarivanje profita od menadžmenta iziskuje ne samo poznavanje operativnih i finansijskih procesa, već i temeljno poznavanje uzročno-posledičnih veza između ova dva aspekta poslovanja. Upravljanje koje za najvažniji cilj ima profitabilnost podrazumeva transparentnost, odnosno donošenje odluka zasnovanih na tačnim informacijama i sa svešću o tome kakve su posledice tih odluka.\nKako bi svojim klijentima pomogao da bolje razumeju sve faktore koji utiču na profitabilnost društva, BDO Srbija pruža usluge uvođenja kontrolinga. U cilju stvaranja sistema za bolje upravljanje, klijent od BDO Srbija dobija:\njasno definisan metod planiranja koji daje uvid u buduće poslovanje, zahvaljujući čemu se u ranoj fazi mogu prepoznati problemi, preduzeti potrebne mere i time izbeći negativna iznenađenja;\nkonstantno praćenje poslovanja društva metodama kontrolinga koje prikazuju menadžmentu odstupanja ostvarenog od planiranog i omogućavaju pravovremeno reagovanje i efikasnije upravljanje;\nanalizu na kraju perioda koja jasno pokazuje gde su uzroci problema i šta treba uraditi kako se u budućnosti oni ne bi ponovili;\nlakše predstavljanje budućeg poslovanja bankama i ostalim potencijalnim finansijerima, što omogućava povoljnije uslove kreditiranja;\njednostavan i jasan uvid u poslovanje potencijalnim kupcima tj. novim vlasnicima, čime se uvećava vrednost društva pri eventualnoj prodaji.\nOsim usluge uvođenja, BDO pruža i usluge eksternog kontrolinga, pri čemu naš tim preuzima procese redovnog planiranja, izveštavanja i analize. Na taj način klijent štedi na troškovima zarada, prepuštajući pri tome proces u ruke ekspertima.\nBDO poseduje značajno iskustvo u analizi i savetovanju kompleksnih poslovnih organizacija. Tim profesionalaca sa međunarodnim iskustvom, specijalizovanih u oblasti kontrolinga garantuje usluge najvišeg profesionalnog nivoa.


Moderno poslovanje koje karakteriše brze i neočekivane promijene zahtjevaju brzu prilagodbu poslovnog modela u veoma kratkom roku, vodeći računa o poslovnim rezultatima u dugom roku. U pogledu informacionih tehnologija to znači uvođenje novih softverskih funkcionalnosti, servisa, automatizaciju i prilagodbu procesa, te konsolidaciju sistema, sa naglaskom na operativnu efikasnost.\nSOA je koncept koji ima za cilj da pruži okvir za jednostavno uvođenje novih i promjenu postojećih servisa, prilagodbu i kreiranje poslovnih procesa, te pružanje kompletnog uvida u iste sa ciljem upravljanja i stalnog unapređenja. SOA kroz svoje komponente omogućava bolje upravljanje podacima i servisima unutar organizacije,na taj način da podaci koji se kreiraju i koriste unutar organizacije ostanu čisti, pouzdani i upravljivi, ali i da servisi razvijeni od jedne grupe budu dostupni drugima. To uveliko smanjuje operativne troškove i povećava efikasnost poslovanja. Cilj SOA koncepta je usklađivanje poslovne i IT strane unutar organizacije, sa ciljem ostvarivanja boljih poslovnih rezultata. Servisno orijentirana arhitektura u tom pogledu treba da bude skalabilna, kako bi zadovoljila involvirane strane u pogledu performansi, dostupnosti, vremena odziva i kapaciteta uopšte.\nVeliki broj organizacija koristi naslijeđene tehnologije i razvojne okvire za osnovne poslovne aplikacije. Ovi sistemi i aplikacije još uvijek donose izuzetne koristi organizacijama, te njihova zamjena nije opcija zbog visokih troškova, vremenskih okvira i uopšte potrebnih organizacionih napora. S druge strane, da bi podržali servisno orijentisani pristup takvi sistemi i aplikacije moraju biti proširive, prilagodljive i čvrsto integrisane. SOA koncept nudi rješenja organizacijama da integrišu naslijeđene i moderne tehnologije, bilo da se integracija radi po principima “tačka do tačke”, “hub and spoke” pristup, ili sa “Enterprise Service Bus” arhitekturom.\nPING rješenja i usluge na ovom području obuhvataju:\nKonsultantske usluge u svrhu definisanja zahtjeva za integracijom poslovnih aplikacija, odabira pristupa i odgovarajuće tehnološke platforme\nDizajn, razvoj i implementacija Servisno orijentisane arhitekture, odnosno integracija poslovnih aplikacija u skladu sa posljednjim svjetskim standardima i trendovima na ovom području. Integracijske platforme koje koristimo su rješenja renomiranih proizvođača Oracle i Microsoft, odnosno WSO2 kao izbor za open source platformu.\nPodrška i održavanje u skladu sa zahtjevima i potrebama korisnika kroz različite nivoe servisnog ugovora


Isplata minimalca za radnike preduzeća koja su tražila pomoć\nMali: Srbija spremna i na gori scenario krize u svetu, počinje isplata minimalca\nBiznis Autor:Beta06. maj. 202013:40 > 14:57\nMinistar finansija Siniša Mali izjavio je danas da Srbija ima stabilne finansije, da može da ispunjava sve svoje obaveze u zemlji i prema inostranstvu i da ima spreman odgovor i na gori scenario krize u svetu usled peidemije korona virusa nego što se sada prognozira. On je najavio i da počinje isplata minimalca za radnike u preduzećima koja su tražila tu pomoć.\nOn je na konferenciji za novinare kazao da je optimista i da se može očekivati da ove godine Srbija umesto pada ima rast bruto domaćeg proizvoda (BDP).\n„Naše projekcije su uvek mnogo konzervatnivije i gore nego što stvarno očekujemo. Pokrenuli smo ekonomiju ranije nego što smo očekivali i možemo se nadati boljim rezultatima“, kazao je Mali i dodao da je i javni dug pod kontrolom i da će do kraja godine biti 58,4 odsto BDP-a.\nPo njegovim rečima planirana su dodatna zaduženja države u evrima u vrednosti tri milijarde, kao i u domaćoj valutu u vrednosti 455 milijardi dinara.\nOn je najavio pomoć države nacionalnoj aviokompaniji Er Srbija, gde je manjinski partner Etihad iz Ujedinjenih Arapskih Emirata, i istakao da još nije utvrđeno koliko će iznositi ta moć i kako će se realizovati.\n„Moguće je da i da ćemo kupiti neki avion“, rekao je Mali.\nMali je na pitanje novinara da li je realno da avioni Er Srbije polete između 25. maja i 1. juna rekao da se „ta kompanija sprema da poleti tamo gde može da sleti“.\n„Najavljeno je otvaranje beogradskog aerodroma ‘Nikola Tesla’ za 18. maj, a letovi Er Srbije zavise i od otvaranja aerodroma drugih zemalja“, rekao je Mali.\nDodao je da su rađene konzervativne projekcije u koje je uključena socijalna distanca i da će se „videti od leta u jedan po jedan grad“.\n„Nama je cilj da Er Srbija poleti što pre u što većem kapacitetu“, rekao je Mali.\nTakođe je najavio i dodatnu pomoć nekim sektorima, poput turizma, ugostiteljstva, saobraćaja i logistike, o čemu će se u ponedeljak razgovarati u Privrednoj komori Srbije.\nPočinje isplata minimalca\nIsplata minimalaca o trošku države za 1,055 miliona radnika u 232.000 preduzeća u Srbiji koja su tražila tu pomoć počeće sutra, 7. maja, najavio je ministar.\nAtanacković: Privrednici preračunavaju da li je isplativija pomoć ili otpuštanje\nOn je istakao da su firme čijim radnicima će biti isplaćene minimalne zarade od oko 30.000 dinara tražile odlaganje uplate poreza i doprinosa, usled krize u poslovanju u vreme epidemije koronavirusa, u vrednosti 29,5 milijardi dinara, kao i poreza na dobit od 3,3 milijarde dinara.\n„Ovo je važano jer je Srbija zbog toga što ima dobvre finansije u stanju da ispuni dato obaćenje i uplati obećanu pomoć firmama“, istakao je Mali.\nTrajno zaposlenje za lekare i medicinske sestre koji su volontirali\nMali je najavio i da će na neodredjeno vreme biti zaposleni lekari i medicinske sestre koji su tokom epidemije volontirali ili su bili primljeni u radni odnos na tri i šest meseci.\nminimalacSiniša Malivanredno stanje


NIS dobio sertifikat za unapređenje zdravlja i bezbednosti na radu - Bizlife.rs\nNIS dobio sertifikat za unapređenje zdravlja i bezbednosti na radu\n14:00 Beograd, 17/10/2011\nNaftna industrija Srbije je dobitnik međunarodnog sertifikata iz oblasti upravljanja zaštitom zdravlja i bezbednošću na radu, u oblasti istraživanja i proizvodnje nafte i gasa, saopštila je danas ta kompanija.\nSertifikat SRPS OHSAS 180001:2008 potvrđuje da se istraživanje i proizvodnja nafte i gasa u NIS-u realizuju na bezbedan način.\nNajnoviji sertifikat je samo još jedan dokaz o stalnom unapređenju odgovornog ponašanja kompanije prema zaposlenima, lokalnoj zajednici, kao i državi u celini, navodi se u saopštenju i dodaje da su prevencija, proaktivne mere i maksimalno umanjenje rizika po zdravlje i bezbednost ljudi, opreme i objekata dugogodišnja opredeljenost NIS-a.\nVisoki upravljački standardi NIS-a u oblasti istraživanja i proizvodnje, koji su potvrđeni ovim međunarodnim sertifikatom, predstavljaju osnov za dalju efikasnu realizaciju poslovnih ciljeva, kao i ispunjenje zakonskih obaveza i zahteva svih interesnih grupa.\nReviziju aktivnosti na unapređenju zdravlja i bezbednosti na radu u oblasti istraživanja i proizvodnje u NIS-u obavila je sertifikaciona kuća YUQS – Društvo za sertifikaciju i nadzor iz Beograda, koja je partner i punopravan član IQNet-a (The International Certification Network).\nPrilikom sertifikacije SRPS OHSAS 180001:2008 potvrđene su i provere sistema menadžmenta kvalitetom u skladu sa standardom SRPS ISO 9001:2008 i sistema upravljanja zaštitom životne sredine u skladu sa standardom SRPS ISO 14001:2005\nniš sertifikat Srbija


Produženi mandati specijalnim predstavnicima za BiH i Kosovo - Region\nProduženi mandati specijalnim predstavnicima za BiH i Kosovo\nSavjet Evropske unije (EU) saopštio je danas da je za dvije godine, do 31. avgusta 2023. produžio mandate specijalnim predstavnicima EU u BiH i na Kosovu.\nPredstavnik za BiH Johan Satler imenovan je prvi put 8. avgusta 2019. sa zadatkom da doprinese postizanju napretka u procesu stabilizacije i pridruživanja, obezbjeđivanju stabilne, održive, mirne, multietničke i ujedinjene zemlje koja mirno sarađuje sa svojim susjedima i obezbjeđivanju da je BiH nepovratno na putu ka članstvu u EU, navodi se u saopštenju.\n“EU će takođe nastaviti da podržava sprovođenje Opšteg okvirnog sporazuma za mir u BiH”, dodaje se u saopštenju.\nPredstavnik za Kosovo Tomaš Žunjog, imenovan je 1. septembra 2020, sa zadatkom da doprinese promovisanju stabilnog, održivog, mirnog, demokratskog i multietničkog Kosova, uključujući jačanje stabilnosti u regionu i doprinos regionalnoj saradnji i dobrosusjedskim odnosima na Zapadnom Balkanu.\nNjegov zadatak je i promovisanje Kosova koje je posvećeno vladavini prava i zaštiti manjina i kulturnog i vjerskog nasljeđa, kao i podrška evropskoj perspektivi Kosova i približavanju EU u skladu sa perspektivom regiona i u skladu sa Sporazumom o stabilizaciji i pridruživanju, i u skladu sa relevantnim zaključcima Savjeta EU, dodaje se u saopštenju.\nSavet EU ili Savjet ministara EU je jedan od glavnih organa za donošenje odluka u Evropskoj uniji.\nTagovi: EUSavjet Evrope\nCorey Davis Jr. je novo pojačanje Mornara iz Bara\nI pored zabrane gradnje, opština Budva naplaćuje komunalije


„Posledice su mnogostruke, a među njima i pribegavanje verovanju u glasine i neproverene informacije, što u slučaju pandemije nikako ne doprinosi suzbijanju virusa“, ukazano je u saopštenju.\nNKD smatra da bi se morala sprovesti opsežna studija informisanja građana u vanrednom stanju, „jer odgovorno postupanje građana počiva na njihovoj obaveštenosti, a odgovorno postupanje vlasti se ogleda u davanju tačnih, preciznih i pravovremenih informacija“, piše saopštenju.\nNKD je objavila da je sprovela onlajn-anketu na nereprezentativnom broju ispitanika – među 104 korisnika društvenih mreža iz cele Srbije, kojim je utvrdila da je „značajan broj anketiranih konstatovao da su informacije često bile nedovoljno jasne, a nekada i kontradiktorne, dok pojedine informacije karakterišu kao uznemiravajuće, a njihovo saopštavanje kao širenje panike“.\nU anketi NKD je 61 odsto građana reklo da je tokom vanrednog stanja bilo informisano o epidemiji na nivou Srbije, 32 odsto o stanju na lokalnom nivou, a da 46 odsto smatra da je bilo potpuno ili delimično neinformisano o stanju u mestima gde žive.\n„Tek 5,08 odsto ispitanika smatra da dobija sve potrebne informacije“, ali je, s druge strane, 74 odsto ispitanika reklo da je imalo uputstva o ponašanju tokom vanrednog stanja, saopštila je NKD.\nMeđu 104 ispitanika NKD, 21,93 odsto je koristilo društvene mreže da bi se obavestilo o epidemiji i merama tokom vanrednog stanja, putem internet portala se o tome informisalo 19,37 odsto, „nacionalne TV stanice uživaju poverenje 18,8 odsto ispitanika“, dok je državni internet portal „covid19.rs“ pratilo tek 14,81 odsto ispitanih.\nIzveštavanje o koronavirusu Nacionalna koalicija za decentralizaciju Vanredno stanje\n← Žaklina Tatalović o napadima tabloida: Osećam se bezbedno za sad\nUNS: Tužilaštvo da otkrije ko stoji iza pretnje Jovani Gligorijević →


Nastavlja se dostava humanitarne pomoći postradalom području Burme\nNastavlja se dostava humanitarne pomoći postradalom području Burme, teško pogođenom u prošlonedeljnom naletu ciklona.\nAvion Medjunarodnog komiteta Crvenog krsta sleteo je u glavni grad Burme, Rangun. Crveni krst je saopštio da je avion dopremio medicinske zalihe za oko 10 hiljada ljudi i mobilnu fabriku za prečišćavanje vode.\nDeo pomoći nije stigao na odredište jer je brod koji je prevozio pomoć Crvenog krsta potonuo pre nego što je stigao do obala Burme. Svet je obećao pomoć u vrednosti od preko 100 miliona dolara, ali vojni lideri u Burmi zadržavaju hitne pošiljke hrane na aerodromu i insistiraju da lokalne vlasti distribuiraju pomoć.\nStranim stručnjacima i timovima za reagovanje na prirodne katastrofe se i dalje ne dozvoljava prisustvo na teritoriji Burme. Broj žrtava ciklona Nargis prešao je 28 hiljada, dok se 37 hiljada ljudi još vodi kao nestalo.


Odnosi u regionu loši, pozitivan glas Srbije\nPoslednjih meseci su pooštreni odnosi bivših jugoslovenskih republika, učestale su oštre reči među političarima, a na terenu se ponovo dešavaju incidenti, zbog čega postoji pretrnja da se naruše odnosi koji su donekle stabilizovani od sredine 2000-tih godina, navodi Glas Amerike.\nIzmeđu Beograda i Zagreba se nastavljaju optužbe u koje još uvek pominju četnike i ustaše, a Republika Srpska je na klizavom terenu zbog osetljivosti referenduma zakazanog za septembar o Danu državnosti.\nTimoti Eš, šef analitičko – strategijskog tima za Centralnu, Istočnu Evropu, Bliski Istok i Afriku u kompaniji Nomura International u Londonu, smatra da će se situacija smiriti kada prođu izbori i zemlje regiona vrate fokus na pristupanja Evropskoj uniji.\n“Postoje velike sumnje vezane za proces proširenja EU. Da li će biti novih članica unije? U prošloj deceniji zemlje na Balkanu, kao što su Srbija i Hrvatska sebe su ustoličile na putu prikljucenja, sa dobrom perspektivom da postanu članice. Ako više ne postoji mogućnost da Bosna, Srbija, Makedonija postanu članice, zašto bi ove zemlje odustale od svojih nacionalnih interesa, suvereniteta za viši cilj”, navodi Eš.\nGlas Amerike navodi da se pitanjem stanja u regionu u ponedeljak bavio predsednik Vlade Srbije Aleksandar Vučić koji se sastao sa predstavnicima diplomatskog kora i šefovima misija medunarodnih organizacija i institucija u Srbiji da bi raspravljali o situaciji u regionu.\n“Zbog takve situacije u narednom periodu ne može se sa 100 odsto sigurnosti očekivati politički i ekonomski prosperitet u regionu” rekao je Vučić.\nIako analiticari vide podizanje tenzija u Hrvatskoj kao postizanje poena u predizbornoj trci, Vučić je odbacio tu tezu navodeci da “to nema veze sa kampanjama, a ako ima, utoliko gore, jer je tu reč o kontinuiranoj antisrpskoj politici”.\nGlas Amerike ističe da postoji “pozitivan glas” i da dolazi iz Srbije jer postoji “jasna rešenost da se ne odgovara na provokacije”.\nRaadio citira premijera Vučića u nameri da se energija Srbije usmeri na budućnost koja je, po njegovim rečima “važnija od prošlosti”.\nGlas Amerike primećuje da srpski mediji ipak “podgrejavaju situaciju svojim naslovima, iako su se zvaničnici iz Beograda suzdržali u svojim reakcijama poslednjih nedelju dana”.


Skupština RS usvojila Informaciju o antidejtonskom delovanju Vrhovnog suda BiH - Svet - Dnevni list Danas\nPočetna » Svet » Skupština RS usvojila Informaciju o antidejtonskom delovanju Vrhovnog suda BiH\nSkupština RS usvojila Informaciju o antidejtonskom delovanju Vrhovnog suda BiH\nFoto: Sajt Skupstine RS (Arhiva)\nPoslanici Skupštine Republike Srpske usvojili su večeras na vanrednoj sjednici u Banjaluci, sa 72 glasa „za“ i dva „protiv“, Informaciju u vezi „antidejtonskog delovanja Ustavnog suda Bosne i Hercegovine“ i osam zaključaka.\nVanredna sjednica zakazana je zbog nedavne odluke Ustavnog suda BiH o poljoprivrednom zemljištu prema kojoj se sve poljoprivredno zemljište u Republici Srpskoj smatra imovinom Bosne i Hercegovine, a ne entiteta, kako je to izglasala Skupština RS, krajem 2019. godine, izveštava RSE.\nU zaključcima Skupština RS obavezuje predstavnike tog entiteta u institucijama BiH da obustave donošenje bilo kakvih odluka u organima BiH do usvajanja Zakona o prestanku mandata stranih sudija i izboru domaćih sudija u Ustavnom sudu BiH i njegovog stupanja na snagu.\nTakođe, Skupština RS zadužuje Vladu RS-a da nastavi ranije započete pregovore sa Vladom FBiH o definisanju granične linije Republike Srpske i Federacije BiH, a u skladu sa Aneksom II Općeg okvirnog sporazuma za mir u BiH.\n„Narodna skupština RS potvđuje da su visoki predstavnici i Ustavni sud BiH kršili Dejtonski sporazum i Ustav BiH i na taj način izmenili politički sistem suprotno Opštem okvirnom sporazumu za mir u BIH, a koji je ugovor međunarodnog karaktera“, navodi se u jednom od zaključaka.\nantidejtonDejtonski sporazumRepublika SrpskaSkupština RSUstavni sud BiH


Centar Balans Medika\nNajava besplatnih predavanja za februar\nZdravlje je prva i prirodna čovekova potreba. Čovek savremenog doba, pritisnut svakodnevnicom, u borbi za opstanak i egzistenciju, uz stalne brige i stres, zaboravio je da misli na sebe i svoje zdravlje. Zadatak Centra za uravnotežen i kvalitetan život Balans Medika je da „vrati“ čoveka prirodi, omogući mu da sagleda prirodne zakone, umesto što ih krši, pomogne mu da uspostavi narušenu ravnotežu u sebi, oko sebe i u celom univerzumu. To je moguće samo ako sagledamo sve aspekte čovekove ličnosti: fizičku, psihičku, emocionalnu i duhovnu.\nNajava besplatnih predavanja za mesec februar opširnije\nPriliku da za novogodišnje i božićne praznike kupite knjigu kojom ćete obradovati sebe ili nekog drugog imate u holu Doma sindikata gde je otvoren tradicionalni Novogodišnji i božićni sajam knjiga, koji će trajati do 15. januara 2011.\nU ponudi ima više od 1.000 novih naslova i 46 izlagača a na štandovima su izloženi naslovi domaćih pisaca, strani bestseleri, enciklopedije, rečnici, sa popustima od 20 do 60 odsto. Pojedini izlagači, pored popusta, za kupljenu knjigu poklanjaju još jednu po njihovom izboru. opširnije\nPozivamo vas da 11. decembra u 12 časova posetite knjižaru Delfi SKC, gde će se deca iz Prihvatilišta družiti sa brojnim ličnostima iz javnog i kulturnog života koje su podržale inicijativu Lagune da Prihvatilište dobije svoju prvu biblioteku. Poznate ličnosti će tog dana dati svoj doprinos tako što će doneti najmanje jednu knjigu koju će pokloniti Prihvatilištu. Posetioci takođe mogu dati svoj doprinos tako što će pokloniti bar jednu knjigu. Ovom prilikom pozivamo i druge izdavače da se ugledaju na Lagunu i poput nas doniraju knjige. Akcija će trajati do 2. aprila, kada je Svetski dan knjige za decu i tada ćemo sumirati rezultate. opširnije


Muški patike - Obuća - Sportska prodavnica Intersport | Intersport\nMUŠKE PATIKE SA STILOM I ZA SVE PRILIKE\nKoliko puta kada odmeravamo nečiji stil, prvo pogledamo u njegove patike? I koliko puta su upravo patike bile centralni motiv muškog stajlinga? Mogli bismo reći, ovo se dešava gotovo uvek.\nKroz prethodne decenije, menjali su se mnogi modni trendovi odeće, a zajedno sa njima i trendovi u svetu obuće. Muške patike su tokom godina dostizale kultni status i obeležavale su čitave generacije i supkulture, a ovaj fenomen dešava se i dan-danas. U odnosu na to koja se muzika sluša, kakva estetika se voli i kojoj „ekipi“ se pripada, nose se određene patike i uvek se tačno zna koji je model u pitanju. Popularnost patika je do te mere porasla, da danas razlikujemo mnoštvo modela namenjenih za sve situacije, od intenzivnih treninga i sportskih aktivnosti do patika namenjenih za svakodnevno korišćenje i slobodno vreme. Neki modeli se uspešno kombinuju i u najsvečanijim prilikama.\nNije teško zaključiti iz kog razloga je ovaj komad obuće postao tako dominantan, u skoro svim sferama aktivnog života svakog muškarca. Pre svega je to udobnost i komfor, koji je praćen kvalitetom i uvek modernim dizajnom.\nMuške patike za sportske aktivnosti se razlikuju po svom dizajnu i karakteristikama u zavisnosti od toga za koji su sport namenjene. Svetski poznati brendovi kao što su Nike, adidas, Asics, Mizuno, Joma, Pro Touch i mnogi drugi, za svaku sezonu imaju u svom velikom asortimanu modele patika za fudbal, košarku, trčanje, odbojku, rukomet, tenis i druge sportove. Muške patike za bilo koji sport, se po dizajnu đona razlikuju u zavisnosti od toga da li su namenjene za igru u zatvorenom ili otvorenom prostoru. Đon je u oba slučaja posebno dizajniran za odlično prianjanje podlozi, izrađen je od kvalitetne gume, koja ne kliza i omogućava odličan odziv i slobodu pokreta. Za fudbal na travi koriste se kopačke, koje zahvaljujući kramponima omogućavaju sigurnost i zaštitu, u toku aktivnosti. Patike za košarku imaju poluduboki dizajn, koji je odličan za zaštitu i stabilnost zglobova. Nike muške patike za trčanje imaju aerodinamičan dizajn, lagane su i kvalitetne, a modela ima mnogo, kako za one koji se rekreativno bave sportom tako i za zahtevne i profesionalne sportiste. adidas muška patika za tenis je postala legendarna, model se nadograđivao, pa danas osim na teniskim terenima, čuvene tenisice se mogu videti na gradskim ulicama, kao važna karika urbane gradske mode. Svi koji vole planinarenje znaju da se bez dobrih patika i cipela za planinarenje, ne može krenuti u avanturu. Muške cipele za planinarenje su izdržljive, otporne na udarce, izrađene su od vodootpornih materijala i imaju đon koji je udoban, snažan i otporan. Mc Kinley i Salomon su brendovi koji koriste najsavremenije tehnologije za izradu kvalitetnih muških cipela i patika za planinarenje.\nKvalitet patika je uvek prilagođen njihovoj nameni. Muške patike za zahtevne sportiste, uvek nude najnaprednije tehnologije, koje omogućavaju udobnost i zaštitu u toku aktivnosti. Patike za slobodno vreme mogu u prvi plan da stave dizajn, koji može biti u rasponu od klasičnog do futurističkog. Koriste se različiti materijali, od prirodne kože do kvalitetnih recikliranih materijala, zatim antilop u kombinaciji sa mrežastm materijalma, koji omogućavaju izuzetnu elastičnost, prozračnost i cirkulaciju vazduha. Patike za zimu su izrađene od kvalitetnih i izdržljivih materijala, sa GoreTex membranom, koja omogućava vodootpornost. Zimske patike imaju đon koji je izrađen od kvalitetne gume, koja ne kliza i odlično prianja na vlažne površine.\nSamo za najhladnije vreme, patike će ustupiti svoje mesto kvalitetnim čizmama. Duboke ili poluduboke čizme, koje su izrađene od kvalitetnih vodootpornih materijala, sa kvalitetnom i toplom postavom, omogućavaju udobnost i toplinu u hladnim zimskim danima.\nZa svaku priliku i vremenske uslove, primerena odeća, kvalitetan aktivni veš i dobra obuća, čine da se muškarci uvek osećaju udobno i komforno.\nAko vas zanima gde možete naći veliki asortiman obuće za muškarce, posetite Intersport prodavnice, koje možete naći u Beogradu i mnogim gradovima širom Srbije ili posetite Intersport web prodajnu stranicu. U njihovoj velikoj ponudi se nalazi odeća i obuća koja je namenjena za razne sportove, trening i planinarenje sa jedne strane ili prijatne šetnje i druge slobodne aktivnosti. Odeću i obuću odlikuje uvek odličan kvalitet i dizajn, ponuda je uvek aktuelna, funkcionalna i moderna, a pristupačne cene, mogućnosti plaćanja i uvek aktuelne akcije, su tu zbog vas i vašeg zadovoljstva.\nObuća za fitnes 36 Artikli\nObuća za fudbal 75 Artikli\nObuća za rukomet 6 Artikli\nPapuče 39 Artikli\nPlivanje i plaža 44 Artikli\nMuško 503 Artikli\n41 179 Artikli\n42 350 Artikli\n45 194 Artikli\n45-46 14 Artikli\nBela 106 Artikli\nPlava 107 Artikli\nSiva 49 Artikli\nCrvena 57 Artikli\nSniženo 412 Artikli\nNiski kroj 210 Artikli\nVibram đon 12 Artikli\nKlasično vezivanje 239 Artikli\nMaratonci 84 Artikli


San Beograda: Zgrade Beogradske opere | Dobro jutro Beograde\n26/03/2022 15/04/2022 Lara17\t0 Comments\tAleksandar od Beograda, Kandidat za gradonačelnika Beograda\nPrvom srpskom operom smatra se opera „Na uranku“ Stanislava Biničkog, a za koju je libereto pisao Branislav Nušić. Prva srpska opera je prvi put izvedena u Narodnom pozorištu 20. decembra 1903. godine. Zainterosavnost za operom u Beogradu je tokom vremena raslo, pa samim tim i broj izvođenja od otvaranja Narodnog pozorišta. Zaustavljena su izvođenja tokom Prvog svetskog rata, a kasnije i Drugog svetskog rata.\nNakon Drugog svetskog rata prva operska predstava izvedena je 1945. godine i to opera „Knez od Zete“ koja je nakon nekoliko izvođenja skinuta sa repetoara od strane komunističkih vlasti.\nNego da se vratimo na samu zgradu Beogradske opere. Prva zabeležena ideja o zgradi Beogradske opere javila se 1938. godine kada je bio raspisan i idejni konkurs ali bez tačne lokacije. Izabrano je pogrešno vreme, jer je u celom svetu bila loša politička situacija i na ivici Drugog svetskog rata.\nDeset godina kasnije, tačnije 1948. godine, raspisan je novi konkurs za zgradu Beogradske opere sa lokacijom na Novom Beogradu gde je nagrađeni projekat je bio delo arhitekte Kazimira Ostrogovića. Ovaj konkurs je ubrzo i bio zaboravljen.\nGodine 1968/69. raspisan je novi konkurs sa istom lokacijom na Novom Beogradu gde je pobedio projekat arhitekte Hanse Dala. Ovaj konkurs je ostavio i svojevrstan trag jer je za lokaciju na Novom Beogradu izabrano Staro Sajmište, pa je trebalo srušiti zgrade koje se tu nalaze.\nU periodu od 2004. do 2006. godine javlja se ideja da se zgrada Beogradske opere postavi na prostoru između Palate Srbija i TC Ušće. Ova ideja odlazi u zaborav nakon konkursa za zgradu Beogradske filharmonije koja je planirana na tom prostoru.\nPonovo postaje aktuelna ideja o podizanju zgrade Beogradske opere i to zahvaljujući legendi opere Živanu Saramandiću koji je imao ideju da se zgrada izgradi na mestu današnjeg TC Staklenac na Trgu republike ( Pozorišnom trgu). Ideju je ponovo pokrenuo 2017. godine direktor Baleta Narodnog pozorišta Konstantin Kostjukov.\nSve ideje su imale svojih dobrih i loših strana, ali jedno je sigurno da Beogradska opera treba da dobije svoju zgradu koja će biti domaćin velikih svetskih imena opere i predstava.\n← Novinarsko pitanje\nRadovi na vodovodnoj mreži na opštini Zvezdara, u ponedeljak 28.03. →


CIN organizovao okrugli sto u vezi sa uštedama javnog novca - CIN\nOkruglom stolu su prisustvovali: političari, ekonomski eksperti i predstavnici nevladinih organizacija (Foto: CIN)\nEkonomski analitičar Faruk Hadžić, zastupnik u Parlamentarnoj skupštini Bosne i Hercegovine (BiH) Saša Magazinović te glavni i odgovorni urednik Centra za istraživačko novinarstvo (CIN) Aladin Abdagić su na Okruglom stolu “Fairplay pravila za javne finansije” govorili o promjenama koje bi mogle dovesti do ušteda u budžetima i preusmjeriti novac na potrošnju pod jasno utvrđenim pravilima.\n“Da otvorimo razgovor o svakoj prenadležnosti pojedinačno. Da kažemo da li su to sve opravdane stvari, da li ima prostora za uštede, da li ima prostora za ukidanje nekih od njih”, rekao je zastupnik Magazinović.\nDržavni izabrani i imenovani funkcioneri imaju pravo na 19 naknada, funkcioneri u Federaciji BiH na 10, a u Republici Srpskoj na osam naknada među kojima su i: naknade za odvojeni život, posjete porodici, smještaj i prevoz. Državni parlamentarci su za devet godina samo na ove četiri naknade potrošili 2,16 miliona KM, dok su delegati Federalnog parlamenta za dvije i po godine naplatili više od 825.000 maraka. CIN je o zloupotrebama ovih naknada već pisao, ističući potrebu za određivanjem jasnih pravila njihovog korištenja.\n“Tako smo zatekli na jednom od nivoa vlasti uhodan sistem u kojem su (funkcioneri, prim.a.) mogli izvući što više novca za naknadu, a da je uopšte nisu koristili”, rekao je glavni i odgovorni urednik CIN-a Aladin Abdagić.\nZloupotrebe se često dešavaju i pri trošenju budžetskih rezervi jer ne postoje jasno propisane procedure ni za njihovu raspodjelu ni za pravdanja utroška sredstava. U publikaciji “Fairplay pravila za javne finansije” koja objedinjuje stručne osvrte ekonomskih analitičara Faruka Hadžića i Azre Bećirović predstavljeni su iznosi, analize podataka o utrošenom novcu i moguće izmjene zakona koje su neophodne za efikasnije trošenje javnih sredstava. Prema tim podacima, u izbornim godnama su stavke za budžetske rezerve bile uvećavane i za 60 miliona maraka.\nPolitičke partije i pojedinci direktno kontrolišu rad javnih preduzeća, imenovanjem članova upravnih i nadzornih odbora i postavljanjem direktora, a njihov utjecaj na izbor kadrova u državnu službu utječe i na efikasnost rada u javnim službama.\n“Ako imate stotinu ljudi zaposlenih u javnom sektoru koji su višak, koji nemaju neki poseban posao koji rade, ali su zaposleni na takav način, to naše društvo košta tri miliona maraka godišnje”, rekao je ekonomski analitičar Faruk Hadžić.\nFunkcioneri direktno odlučuju i o zapošljavanju savjetnika kojima često ta pozicija služi kao ulaznica za mjesto u državnoj službi. Savjetnička pozicija se popunjava bez konkursa, ali i bez ispunjavanja uslova o stručnoj spremi i rezervisana je skoro uvijek za stranačke osobe. Podaci iz publikacije pokazuju da jedan savjetnik na državnom nivou u prosjeku godišnje košta 42.000 KM po osnovu bruto plaće, što znači da 72 savjetnika u Vijeću ministara koštaju državu oko 12 miliona KM za jedan mandat.\nCIN je uz pomoć Ambasade Kraljevine Norveške objavio publikaciju koja je podijeljena parlamentarcima uz konkretne prijedloge za izmjene nekoliko zakona. Ambasador Kraljevine Norveške u BiH Olav Reinertsen priključio se diskusiji zaključujući da su javne finansije – javno dobro:\n“Transparentnost je ključ, kako u mojoj zemlji tako i u drugim zemljama. Transparentnost je jedini način da se zaustave spekulacije i samo tako se može na najbolji način dokazati šta je dobro, a šta je pogrešno”, rekao je ambasador Reinertsen.


NOVOSTI SAZNAJU: Propao protest "Čuvara Srbije 1244" najavljen za danas u Beogradu\nNOVOSTI SAZNAJU: Propao protest “Čuvara Srbije 1244” najavljen za danas u Beogradu\nProtest koji je danas u 12 sati i 44 minuta trebalo da se održi ispred zgrade Televizije Pink propao je zbog nesuglasica unutar koalicije “Čuvari Srbije 1244” koja je organizator skupa, saznaju “Novosti”.\nPrema pisanju ovog lista, lider pokreta “Živim za Srbiju” Jovana Stojković podnela je izjavu policijskoj stanici Savski venac u kojoj traži da se skup otkaže, jer se “boji ubačenih statista koji bi izazvali nered”. Međutim, kako prenose njihovi izvori, po sredi su drugi razlozi odnosno razilaženje članica Saveza oko metoda političke borbe protiv aktuelne vlasti.\nNa pripremi protesta posebno je bio angažovan Saša Mirković ispred pokreta “Cela Srbija”, a dolazak je najavio i Milan Stamatović, za koga je tokom dana objavljeno da se priključio “Čuvarima Srbije”.\nOvaj blok čine pokreti Živim za Srbiju, Cela Srbija, Srbija gerila, Za Južnu Srbiju, Srba sa Kosova, Vlaha Srbije, Rumunski pokret Srbije, Kosovski božur, Narodna inicijativa, Srpska ponos, Beogradski front, Srpski saborni pokret Srbobran, Izdanak, Slobodni sindikati Srbije i Pokret za dijasporu.\nčuvari 1244 protest\n“Za spas Zlotske reke” – protest u...\nNe damo više nijednog kolegu! Održan protest radnika...\nU sredu protest radnika JKP “Vodovod”...


Rusi traže crno zlato u RS\nTema: Rusi traže crno zlato u RS\nRepublika Srpska - Memorandum između NIS i „Zarubežnjeft“ o istraživanju nalazišta nafte u RS. Istraživački posao oko nalazišta u RS vredeće oko 150 miliona dolara\nBANJALUKA - Za istraživački posao oko nalazišta nafte u Republici Srpskoj, koji će prema procenama stručnjaka vredeti oko 150 miliona dolara, zvanično će biti zaduženi Naftna industrija Srbije i "Zarubežnjeft".\nParafe na zvanični memorandum o saradnji dve kompanije u petak su u zgradi Vlade RS stavili direktor naftne industrije Srbije Kiril Kravčenko i generalni direktor "Zarubežnjefta" Nikolaj Brunič. Kravčenko je ovom prilikom izrazio nadu da će područja koja je ova kompanija već istraživala, biti nova nalazišta nafte. S druge strane, Nikolaj Brunič očekuje da će do kraja 2011. godine biti završena prva istraživanja, a da će 2021. godine ta nalazišta davati oko 21 milion tona sirove nafte.\nPrema njegovim predviđanjima, ukupne investicije na ovom poslu bi u narednih nekoliko godina trebalo da budu oko 280 miliona dolara.\nPotpisivanju memoranduma u Vladi RS prisustvovao je i premijer RS Milorad Dodik, ambasador Rusije u BiH Aleksandar Bocan-Harčenko, kao i ministri energetike Srbije Petar Škundrić i RS Slobodan Puhalac.\nPredsednik Vlade RS Milorad Dodik rekao je da su kompanije potpisnice memoranduma već najavile da će nadležnim organima RS podneti zahtev za koncesiju za istraživačke radove.\n- Ukoliko istraživanja pokažu da se u Srpskoj nalaze određene količine nafte logično je da posle toga usledi zahtev za eksploataciju. Moram da kažem da je Vlada RS spremna da dodeli koncesiju u roku od mesec dana od podnošenja zahteva - istakao je Dodik.\nPrema proceni premijera RS početak ovih radova traži ulaganja od 20.000.000 dolara, a vrednost ukupnog projekta je od 130.000.000 do 150.000.000 dolara.\n- Posebno raduje činjenica da su dve ruske državne kompanije "Gaspromnjeft", koja je vlasnik NIS i "Zarubežnjeft", koji je vlasnik "Optima grup", našle za shodno da na ovom pitanju sarađuju u RS. Ta saradnja je počela memorandumom i uveren sam da će se potvrditi ranija saznanja da ovde postoje određene količine sirove nafte. To dalje znači da bi RS mogla da bude jedno od važnih prostora za energetsku stabilnost regiona - kaže Dodik.\nMinistar rudarstva i energetike Srbije Petar Škundrić kazao je da je veoma važno kod ovakvog oblika saradnje, što se u oblasti istraživanja stvara mogućnost da se vlastiti resursi koriste na najracionalniji način.\n- Očekujemo da će se ovaj projekat u RS proširiti i na region. Slične razgovore imali smo i u Albaniji, gde postoji raspoloženje da nam se pruži mogućnost za istraživanje naftnih polja, a i u drugim zemljama, gde ima izgleda za dobijanje koncesija - istakao je Škundrić. RAFINERIJA BROD\nPREMIJER Srpske je obišao u petak i Rafineriju nafte u Brodu. On je izrazio zadovoljstvo rekonstrukcijom i otvorenom laboratorijom za naftne derivate, što je, kako kaže Dodik, još jedan dokaz ozbiljne namere ove kompanije da svoje proizvode usaglasi sa evropskim standardima. Dodik je podsetio da je rekonstrukcijom predviđeno da se od početne proizvodnje od milion tona nafte u brodskoj Rafineriji završi proizvodnjom od 4,2 miliona tona.\nPOSLE potpisivanja memoranduma u Banjaluci, premijer Dodik je najavio da su sa ruskim partnerom u toku razgovori o završetku projekta gasovoda i da bi se krajem avgusta moglo raditi na protokolu, koji bi potvrdio saradnju sa "Gaspronjeftom".\nSRPSKOJ VELIKA PODRŠKA RUSIJE AMBASADOR Rusije u BiH Aleksandar Bocan-Harčenko pomno je pratio potpisivanje memoranduma. Posle stavljenih potpisa rekao je da je to dokaz da se povećava prisutnost Rusije u Srpskoj i istakao da je veoma zadovoljan zbog saradnje koja će biti nastavljena sa dve najveće i najuglednije ruske kompanije. - Prisutnost Rusije u RS i međusobna saradnja proširuju se, što je u interesu i Rusije i RS, naših naroda. Ne sumnjamo da je ovaj aranžman važan za celu regiju i, naravno, BiH, ne samo za RS. Ovo je još jedan dokaz da Vlada Srpske ima veliku podršku Vlade Rusije - rekao je ambasador Rusije u BiH.\n" Prisutnost Rusije u RS i međusobna saradnja proširuju se"\n"Ovo je još jedan dokaz da Vlada Srpske ima veliku podršku Vlade Rusije - rekao je ambasador Rusije u BiH."\nTako treba, korak po korak do konacnog cilja\nRe: Rusi traže crno zlato u RS\ncrno volim te crno\nPoslednja poruka: 23.05.2010., 16:18


ŠTA JE NAPREDNJACIMA ČUDNO? - JUGPRESS\nŠTA JE NAPREDNJACIMA ČUDNO?\nČudno je da Gradski odbor Demokratske strankedanas govori građanima Leskovca o nekakvom planu za „kulturni preporod“ našeg grada,kada se zna da je njihov\njedan od najvećih dometa u oblasti kulture bilo finansiranje knjiga i festivala kandidata za gradonačelnika Demokratske stranke.\nPoštovane demokrate, vaš nerad video se u pre svega u Narodnom pozorištu koje je ostalo bez scene, oronulim kulturnim centrima u Brestovcu, Vučju, Grdelici, Pečenjevcu, Domu kulture Roma,u uništenim bioskopima, u gotovo zatvorenom Narodnom muzeju.\nUvažene demokrate, Leskovac se ponosi svojim radnicima u kulturi, festivalima i manifestacijama. Nastavićemo da radimo i da ulažemo u ovu oblast, a Vas pozivamo da pogledate izložbu originalnih grafika Pabla Pikasa koja će biti otvorena do 12.maja u Leskovačkom kulturnom centru.


Saša Ilić: Nezadovoljan sam samo rezultatom - Izazov\nRadio-televizija Srbije\t 13. septembra 2021. 15:26\nBrđani su na gostovanju u osmom kolu Superlige odigrali nerešeno 0:0 sa timom iz Lučana.\n"Pozicija Mladosti na tabeli je govorila nešto drugo, nisu osvojili ni jedan bod, ali smo znali da to nije bilo realno. Analizirali smo ih, nisu imali sreće u nekoliko utakmica, bili su ravnopravni, u pojedinim mečevima i bolji rival", rekao je Ilić za klupski sajt.\nIlić je rekao da je njegov tim odigrao baš takmičarsku utakmicu, sa mnogo elana i želje.\n"Imali smo zaista mnogo kadrovskih problema, sa šest-sedam povređenih prvotimaca, koji su bili nosioci igre. Većina momaka koji su nastupili u Lučanima bilo je mlađe od 22 godine. Pokazali su karakter."\n"Ne mogu da kažem da sam nezadovoljan, nezadovoljan sam jedino rezultatom. Možda smo imali koju priliku više od Mladosti, pogodio je Docić i prečku iz slobodnog udarca, još nekoliko mogućnosti sa strane koje nismo realizovali. Šta je, tu je, idemo dalje", zaključio je Ilić.\nU narednom 9. kolu Čukarički će igrati na Banovom brdu protiv subotičkog Spartaka.\nFutsaleri Portugalije su favoriti, ali Srbija se ne predaje\nIliev reagovao na Sumin ”lajv”: On laže i biće sankcionisan


Parque Nacional da Tijuca : hoteli blizu, fotografije, adresa, State of Rio de Janeiro plan, blizu, rezervacija\nPozicija ovog hotela je jugozapad za grad Rio de Janeiro, a nalazi se u ulici 85 Sergio Porto, na samo 20 minuta kolima od centra grada.Stil ovog hotela kategorije pet zvezdica je Dizajn-hotel za gradNastavak Rio de Janeiro. U njemu ćete naći razne usluge, a posebno Room Service, Bar, Perionica, Klimatizovano. Ovaj hotel pruža i posebne pogodnosti, kao što je na primer: vrt.Uživajte u pogodnostima koje ovaj hotel pruža, kao što je na primer sauna. Sakrijte\nStil hotela La Maison Boutique Guest House je Dizajn-hotel, a pruža pun komfor i usluge kao što su: n.a.. Na 20 minuta kolima udaljenosti od centra grada, ovaj hotel se nalazi u ulici Rua Sergio PortoNastavak, 58, a pozicija mu je jugozapad za grad Rio de Janeiro. Sve to ga čini idealnim za otkrivanje grada i okoline.Sakrijte\nStil ovog hotela za grad Rio de Janeiro je Luksuzan, a kategorija pet zvezdica. U njemu ćete naći razne usluge, kao što su: Restoran, Bar, Poslovni centar, Perionica.Na 24 minuta kolima udaljenosti odNastavak centra, ovaj hotel u ulici Avenida Aquarela do Brasil, 75 sa pozicijom jugozapad za grad Rio de Janeiro, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Možete da se opustite zahvaljujući pogodnostima koje nudi hotel, kao što je na primer teretana. Deo je lanca Golden Tulip Hotels.Ovaj hotel pruža i posebne pogodnosti, kao što je na primer: menjačnica.U njemu postoji brza internet konekcija.Još korisnih informacija:U ovom hotelu biće Vam na raspolaganju parking.Sakrijte


Advokat Vučinić: Konkurisao sam za sudiju, ali nisu ispravili nepravdu koja mi je učinjena\nBeta 28. decembra 2021. 09:30\nAdvokat Vladimir Vučinić, nekadašnji sudija Specijalnog suda koji se zamerio vlastima odlukom u „slučaju Mišković“, izjavio je da se nedavno javio na konkurs za sudije, što je i bio više od 20 godina, ali nije izabran iako je to „bila šansa da se ispravi profesionalna nepravda koja mu je učinjena“.\n„Prijavio sam se na konkurs koji je raspisao Visoki savet sudstva za sudiju Vrhovnog kasacionog suda. Verovao sam da neko sa mojim iskustvom, radnom i ličnom biografijom, može da pomogne, tim pre jer mi je do ispunjena punog radnog staža uz sve drugo što je neophodno, ostalo još desetak godina. Smatrali su, medjutim, da nisam dovoljno dobar za njih“, rekao je u razgovoru za Betu Vučinić, koji je nekoliko godina bio i predsednik Posebnog odeljenja za organizovani kriminal, poznatijeg kao Specijalni sud, a jedno vreme i zamenik predsednika Višeg sudu u Beogradu.\nNaveo je da to prvi put javno iznosi, a na pitanje da li će ponovo pokušati, rekao je da ne zna i da će razmisliti ako se ukaže neka nova prilika.\n„Čestitam izabranim kandidatima, hoću da verujem da je sve bilo objektivno. Probao sam, imali su šansu, kako sam naveo u prijavi, da isprave jednu profesionalnu nepravdu“, rekao je Vučinić, dodajući da kandidati ne dobijaju objašnjenje zašto nisu izabrani na konkursu.\nŠiroj javnosti je postao poznat kada se našao na udaru vlasti, jer je doneo odluku da na kratko vrati pasoš biznismenu Miroslavu Miškoviću, kao predsedavajući veća koje je sudilo, nakon čega je mimo svoje volje, ali na lični zahtev, zbog niza problema, otišao u advokaturu, kako je to detaljno ispričao u nedavno objavljenoj knjizi „Pod pritiskom“.\nKako je objasnio, u odnosu na vreme kada je, pre pet godina, doneo odluku da kao sudija napusti pravosudje, u sastav Visokog saveta sudstva su došli „novi ljudi“ i smatrao je da postoji mogućnost da bude izabran, inače se ne bi ni prijavio na konkurs koji je završen pre dva meseca.\nTo je, dodao je, „odgovor na vaše pitanje da li mi nedostaje sudnica kao sudiji – da se nisam prijavio na konkurs odgovor bi bio negativan“.\nOdgovarajući na pitanja, naveo je da je kao advokat bio član i funkcioner jedne političke stranke, smatrajući da bi zajedno sa drugima mogao da doprinese promenama u pravosudju, medjutim odlučio je da izadje potpuno iz te „priče“, da bi se više posvetio profesiji od koje zavisi egzistencija njegove porodice, ali i u iščekivanju jednog ovakvog konkursa, a svakako pre podnošenja prijave za konkurs, jer sudija po zakonu ne može da bude u političkoj stranci.\n„Nisam bio politički aktivan kao sudija, politika me nikada nije nešto posebno interesovala. Ušao sam u Narodnu stranku u vreme kad je nastajala, jer sam smatrao da ako nešto želim da promenim u pravosudju, a imam dosta iskustva u tom poslu, ne mogu sam da to uradim, potrebna je grupa ljudi“, rekao je Vučinić.\nNaglasio je da „ni za pet sudnica, a ne jednu, ne bi odustao od principa koje je branio“ na sudjenju Miškoviću kada je mu je pasoš vratio za kraći službeni put uz jemstvo od 12 miliona evra koje je prethodno odredio, možda i najveće u svetu, iako se to završilo prekidom njegove sudijske karijere.\nKako je ukazao u knjizi, zbog toga ga je tadašnji prvi potpredsednik Vlade, a sadašnji predsednik Srbije Aleksandar Vučić, nazivao „Miškovićev sudija“, dok je tadašnji ministar pravde Nikola Selaković „mahao javno, pred kamerama, njegovom odlukom uz reči – ‘evo kakvu je odluku doneo ovaj sudija’’, iako za nešto tako nisu bili ovlašćeni jer je predstavljalo direktno mešanje u rad suda u konkretnom predmetu“.\n„Za nešto tako nisu bili ni kvalifikovani jer nijedan od njih, pa ni tadašnji ministar pravde u životu nije doneo, niti potpisao nijednu takvu, ili makar sličnu, odluku“, rekao je Vučinić.\nTo što se njemu desilo kao sudiji u vreme kada je „u profesiji ušao u treću deceniju“, opominje Vučinić, predstavlja „veliki poraz sistema“, što je, kaže, objasnio najbolje i sudija Miodrag Majić, kada je nedavno učestvovao, zajedno sa advokatom Božom Prelevićem, na promociji njegove knjige „Pod pritiskom“.\n„Društvo godinama ulaže u nekog da bi dobilo dobrog sudiju, što se odnosi i na stručnjake u drugim oblastima, o onda se nažalost, najčešće najboljima medju nama, iako tako ne mislim o sebi, dešava da ih taj isti sistem odbaci kao nekakvo ‘strano telo’, mimo opravdanih razloga. Prevedeno na teren pravosudja, ne zato što je sudija nešto pogrešio, već, na primer, zbog neke trivijalne odluke, što je povod, dok je pravi razlog da se ta odluka nekom nije politički dopala, što naravno ne sme „, naveo je, parafrazirajući reči kolega sa promocije, nekadašnji sudija Specijalnog suda, advokat Vučinić.\nJeremić: Vlast nema većinu, jedinstvo opozicije neophodno za…


Kreće prodaja karata za odlučujuće mečeve u Ligi nacija - Sportske.net\nKreće prodaja karata za odlučujuće mečeve u Ligi nacija\nFudbalski savez Srbije obavestio je navijače o dinamici prodaje i cenama karata za odlučujuće utakmice "Orlova" u Ligi nacija.\nŠta kaže Kokeza o organizaciji Mundijala?Koliko stadiona je potrebno Srbiji za Mundijal?Poznati novinar tvrdi: "Kandidatura Srbije za organizaciju Mundijala osuđena na fijasko!"Bomba - Srbija kandidat za domaćina Mundijala i to sa komšijama!Nije bilo dileme, fudbaler Napretka obeležio 14. kolo Superlige!\nSrbija će krajem meseca odigrati poslednje dve utakmice grupne faze takmičenja u UEFA Ligi nacija.\n"Orlovi" imaju još dva meča kod kuće, čekaju ih dueli sa Crnom Gorom i Litvanijom. Prvi meč na programu je 17. novembra na stadionu "Rajko Mitić", tri dana kasnije u Beograd stiže Litvanija i ta utakmica biće odigrana na stadionu Partizana.\nZa obe utakmice cene karata će biti identične. Najjeftinije ulaznice za severnu i južnu tribinu koštaju 300 dinara, za istočnu tribinu karte koštaju 600, a na zapadnu 800 dinara.\nKarte za duel sa Crnom Gorom u prodaji su putem interneta od 1. novembra, a na blagajnama će moći da se kupe od 12. novembra. Blagajne stadiona "Rajko Mitić" radiće od 11 do 19 časova svakog dana od 12. do 17. novembra, a na dan utakmice biće otvorene do početka susreta.\nUtakmica Srbija - Crna Gora igra se 17. novembra od 15 časova.\nZa duel sa Litvanijom karte će na blagajnama moći da se kupe od 16. novembra, svakog dana u periodu od 10 do 18 časova. Na dan utakmice blagajne stadiona u Humskoj radiće do početka meča, odnosno do 20:45.\nSrbija nakon četiri odigrana kola zauzima prvo mesto u Grupi 4 Lige C sa osam osvojenih bodova. Jedan manje ima Crna Gora, a treća je Rumunija sa šest bodova.


Rezime festivala: Sačuvaćemo vranjsku pesmu ako je predstavimo na pravi način | VRANJENEWS\n24.02.2019 12:17 » 27.02.2019 10:05\nFestival Vranjske gradske pesme je izuzetno važan, posebno zbog toga što se dogodio nekoliko godina nakon što je Vranjska gradska pesma uvrštena na Nacionalnu listu nematerijalnog kulturnog nasleđa Republike Srbije, kazala je za Vranje News Mirjana Drobac, etnomuzikolog i urednica u muzičkoj produkciji Radio Beograda po okončanju festivala "Oću da vi pojem vranjansko".\n- Svakako da svaki oblik popularizacije vranjske pesme doprinosi njenom očuvanju i trajanju.\nU Vranju postoji dobar osnov da se vranjske pesma dalje promoviše.\nU Radio televiziji Srbije postoji značajan broj snimaka, kako pevanja Stane Avramović Karaminge, tako i svih drugih vranjskih pesama u izvođenju velikih pevača, koji su takođe doprineli popularizaciji vranjske pesme - kazala je Drobac.\nOna smatra da je veoma važno da se vranjska pesma predstavi na pravi način.\n- To je jedna tiha, lirska pesma, to nije pesma koja se peva punim glasom.\nOna je odmerena u melizmima (ukrasima), dok se peva neophodno je da pevač prati tok događaja, svemu tome treba posvetiti pažnju kod očuvanja i opstanka vranjske pesme.\nMirjana Drobac (u sredini) i solistkinje Ivana Tasić (levo) i Biljana Petković poziraju fotoreporteru VranjeNews-a\nAli one prave vranjske pesme.\nZbog toga su ovakva mesta i ovakvi događaji, poput vašeg festivala, veoma važni - kazala je Drobac za Vranje News.\nGradska većnica za kulturu Zorica Jović izjavila je da je festival "Oću da vi pojem vranjansko", održan u četvrtak i petak 21. i 22. februara u Vranju po prvi put, u potpunosti ispunio očekivanja organizatora.\n- Ovo su bile dve večeri pune emocija i ljubavi, nezaboravno podsećanje na staro Vranje, na našu tradiciju, na nešto što je toliko vredno da ga moramo čuvati i negovati.\nSmatram da je ovo bilo pravo vreme za pokretanje festivala, pogotovo što se poklopilo sa povodom, pedesetogodišnjicom od smrti najpoznatije vranjske pesmopojke Stane Avramović Karaminge - kazala je Jovićeva po okončanju festivala.\nZorica Jović sa gradonačelnikom Slobodanom Milenkovićem i zamenikom Nenadom Antićem na koncertnoj večeri festivala. Foto VranjeNews\nOna se zahvalila rukovodstvu grada na podršci.\n- Zahvaljujem se i organizacionom odboru koji je vredno radio dva meseca unazad na pripremi programa.\nSada imamo želju da u pripremu sledećeg festivala krenemo ranije i uradimo još bolji posao - rekla je Jovićeva.\nFestival vranjske gradske pesme "Oći da vi pojem vranjansko" ove godine trajao je dva dana.\nPrvo veče bilo je posvećeno pedesetogodišnjici od smrti Stane Avramović Karaminge, rodonačelnice vranjske gradske pesme.\nStana Avramović Karaminga autorka je pesme "Dimitrijo sine Mitre", numere koja je prvi put otpevana pre tačno 100 godina.\nO njenom životu i radu na pesmama govorili su potomci Sima Avramović i Marina Džikić, etnomuzikolog i urednica u muzičkoj produkciji Radio Beograda Mirjana Drobac i članovi vranjskog udruženja Ved Marina Stojanović i Goran Arsić.\nU muzičkom delu programa nastupili su lokalni izvođači, čuvari vranjske muzičke tradicije i nosioci elemenata Nacionalne liste nematerijalnog kulturnog nasleđa na koju je Vranjska gradska pesma uvrštena pre sedam godina.\nDrugo, koncertno veče festivala bilo je inspirisano vranjskom gradskom pesmom, posvećeno autentičnim ljudima i događajima vranjskog kraja.\nUz pratnju Narodnog orkestra Ljubiše Pavkovića nastupili su solisti Vesna Dimić, Biljana Petković, vranjski pevači Ivana Tasić, Tijana Vučković, Slobodan Jovanović, Branimir Stošić Kace i Čeda Marković.\nOdziv publike bio je veliki, jer je sala Doma vojske obadve večeri bila ispunjena do poslednjeg mesta.\nFestival je otvorio gradonačelnik Slobodan Milenković, a pokrovitelj je bio grad Vranje.


RTCG - Radio Televizija Crne Gore - Nacionalni javni servis :: Politika :: Konstruktivni predlozi i inicijative od GA i CDT-a / print=true\nMARKOVIĆ SA PREDSTAVNICIMA NVO 19. 02. 2020. 16:29 >> 16:32 2\nMARKOVIĆ SA PREDSTAVNICIMA NVO\nPredsjednik Vlade Crne Gore Duško Marković razgovarao je danas sa predstavnicima Centra za demokratsku tranziciju (CDT) i Građanske alijanse (GA), u okviru dijaloga i inicijative "Savez za Evropu", kroz koju se želi postići konsenzus o pitanjima važnim za prevazilažinje podjela i dinamičniji put ka Evropskoj uniji.\nKako se navodi u saopštenju Vlade, u veoma konstruktivnom, kvalitetnom i sadržajnom razgovoru sa predstavnicima CDT-a, predvođenim direktorom Centra za demokratsku tranziciju (CDT) Draganom Koprivicom, premijer i predstavnici Vlade su dobili više prijedloga i inicijativa u cilju jačanja kredibiliteta institucija i povjeranja javnosti u njihov rad, kao i snaženja izbornog sistema.\n"Podsjećamo da je Vlada pokrenula širok dijalog sa relevantnim društvenim akterima u cilju unapređenja integracionog procesa kao ključnog cilja državne politike, te završetka procesa sveobuhvatnih reformi i ukupnog napretka društva. Vlada Crne Gore će odgovorno i sa pažnjom razmotriti sve sugestije koje je dobila na današnjem sastanku od CDT-a i u odnosu na njih se odrediti u toku ili na kraju cijelog procesa", poručeno je u saopštenju.\nKoprivica je kazao da su slobodni izbori i izgradnja nezavisnih institucija suština razgovora između predstavnika Vlade i Centra za demokratsku tranziciju.\n"Naša sugestija je bila da se nakraju ovog procesa napravi neka vrsta paketa, odnosno, ideja, što bi to trebalo uraditi da bi značajni društveni akteri prihvatili to kao način za izlazak iz sadašnje situacije", kazao je izvršni direktor CDT-a nakon sastanka.\nDijalog u okviru Saveza za Evropu, premijer i članovi Vlade danas su imali i sa predstavnicima Građanske alijanse, predvođenim programskim direktorom Borisom Raonićem, tokom kojeg je otvoreno razgovarano o izazovima na putu evropskih integracija i jačanja vladavine prava.\nIz Vlade su dodali da su predstavnici Građanske alijanse, predvođeni programskim direktorom Borisom Raonićem, dali više konstruktivnih predloga u cilju jačanja administrativnih kapaciteta i potencijala, uz ocjenu da je potrebno snažiti institucije koje bi trebalo da efikasnije rade na pitanjima vladavine prava.\n"Predstavnici ove NVO su takođe ukazali na potrebu unapređenja principa odgovornosti na nivou institucija, kako državne uprave tako i pravosuđa, čime bi se doprinijelo kvalitetnijoj zaštiti interesa i potreba svih građana", navode iz Vlade.\nDodaju da je na sastanku vođen širi dijalog o pitanjima važnim za proces evropske integracije i sveukupan društveni razvoj.\nPoručuju da će Vlada pažljivo razmotriti sve dobijene predloge i sugestije i zauzeti konkretne stavove u odnosu na njih.\nStepen razumijevanja između političkih i društvenih aktera moguće je podići na maksimalan nivo kako bi došlo do relaksacije odnosa unutar Crne Gore, koji su došli do usijanja, ocijenio je predsjednik Građanske alijanse (GA), Boris Raonić.\nOn je, nakon sastanka sa premijerom Duškom Markovićem agenciji MINA kazao da su zadovoljni i da su prepoznali iskrenost Vlade da uđe u koštac sa brojnim problemima u funkcionisanju sistema.\n“Na mnoge probleme smo ukazali i oni su skoro sve prepoznali kao problematične i saglasili su se sa potrebom da u što hitnijem roku oni budu riješeni. U ovom trenutku mislim da se stepen razumijevanja može podići na maksimalan nivo kako bismo relaksirali odnose unutar Crne Gore, koji su došli do usijanja”, rekao je Raonić.\nKako je naveo, kroz dijalog se ne može doći do saglasnosti oko svih pitanja i ostaće ona o kojima će se razgovarati i tokom izborne kampanje.\n“Apelujemo na sve ostale subjekte koji su pozvani da se uključe u dijalog i da se dođe do rješenja”, kazao je Raonić.\nIz Vlade su kazali da su predstavnici GA dali više konstruktivnih predloga u cilju jačanja administrativnih kapaciteta i potencijala i da će pažljivo razmotriti sve dobijene predloge i sugestije i zauzeti konkretne stavove u odnosu na njih.\nPredstavnici GA, kako je saopšteno, ocijenili su da je potrebno snažiti institucije koje bi trebalo da efikasnije rade na pitanjima vladavine prava.\n“Predstavnici te nevladine organizacije takođe su ukazali na potrebu unapređenja principa odgovornosti na nivou institucija, kako državne uprave, tako i pravosuđa, čime bi se doprinijelo kvalitetnijoj zaštiti interesa i potreba svih građana”, naveli su iz Vlade.\nKako su dodali, na sastanku je vođen širi dijalog o pitanjima važnim za proces evropske integracije i sveukupan društveni razvoj.\nSastancima su prisustvovali potpredsjednik Vlade za politički sistem, unutrašnju i vanjsku politiku Zoran Pažin, ministarka javne uprave Suzana Pribilović i glavni pregovarač sa EU Aleksandar Drljević.\nVlada Crne Gore Građanska alijansa CDT Savez za Evropu


Kosovo i Evropska unija održali su peto zasedanje Pododbora SSP za energetiku, životnu sredinu, klimu, regionalni razvoj i prevoz - Evropska služba za spoljnu akciju\nEEAS > Kosovo* > Kosovo i Evropska unija održali su peto zasedanje Pododbora SSP za energetiku, životnu sredinu, klimu, regionalni razvoj i prevoz\nPriština, 17/03/2021 - 13:41, UNIQUE ID: 210318_5\nRazgovor je održan u okviru Sporazuma o stabilizaciji i pridruživanju (SSP), koji je stupio na snagu aprila 2016. god. Teme reforme koje su bile predmet ovog zasedanja neposredno su povezane sa ekonomijom Kosova kao i sa blagostanjem građana. Postignuta je saglasnost da se strategije, akcioni planovi i zakoni ocene da bi se obezbedilo da su u skladu sa načelima i prioritetima prioritetne inicijative Zelenog dogovora i Zelene agende EU za Zapadni Balkan, da bi se obezbedilo da su usklađena relevantna dokumenta u svakom sektoru.\nŠto se tiče energetike, Komisija j pozdravila dešavanja u vezi sa potpisanjem ugovora o priključivanju operatera sistema transmisije Kosova (KOSTT) i ENTSO-E-a, koji je stupio na snagu oktobra 2020. godine, a kojim je KOSTT uspostavljen kao odvojena kontrolna oblast od decembra 2020. god. Komisija čeka na pokretanje ALPEX-a i uparivanje tržišta Kosova i Albanije. Komisija naglašava da će predstojeća Energetska strategija biti instrumentalna za obuhvatnu viziju budućeg kretanja Kosova u pravcu deugljenizacije u proizvodnji energije. Komisija, takođe, poziva Kosovo da počne da pravi korake za povećanje razvoja alternativnih izvora energije i poziva na dalje napore za unapređenje mera energetske efikasnosti za privatna domaćinstva. Posebno, Komisija čvrsto podstiče Kosovo da pređe sa postojećeg sistema zelene tarife za obnovljivu energiju na konkurentne šeme podrške na osnovu javnog poziva. Komisija je pozdravila napredak ostvaren u primeni zakona kojima se prevodi Treći energetski paket i poziva na što skorije usvajanje preostalih zakona u vezi sa naftom i druge reforme.\nŠto se tiče klimatskih mera, Komisija je izrazila zabrinutost povodom dešavanja u vezi sa klimatskim merama, naglašavajući potrebu za usvajanjem neophodnog zakonodavnog okvira i strateških dokumenata za usklađivanje njegove posvećenosti sa Zelenom agendom za Zapadni Balkan. Takođe, Komisija je naglasila značaj primene i jačanja administrativnog kapaciteta.\nŠto se tiče životne sredine, Komisija je izrazila zabrinutost i u pogledu ograničenih dešavanja. Vođen je razgovor o značaju nacionalnog administrativnog kapaciteta za primenu i sprovođenje zakona. Vođen je razgovor i o drugim dešavanjima u vezi sa kvalitetom vazduha, upravljanjem otpadom i vodom, zaštitom prirode, šumarstvu, buci, hemikalijama i civilnoj zaštiti.\nŠto se tiče prevoza, Komisija je pozdravila proaktivno učešće Kosova u Zajednici ugovora o saobraćaju. Vodio se razgovor i o poslednjim dešavanjima u vezi sa zakonima i politikom u oblasti prevoza. Komisija je podvukla potrebu da se nastavi sa osmišljavanjem projekata koji će pomoći da se uspostavi glavna mreža prevoza za Zapadni Balkan, da bi se doprinelo ekonomskom razvoju. Obe strane su se saglasile oko potrebe da se nastavi sa reformama, uključujući jačanje nezavisnosti i kapaciteta regulatornih institucija u prevoznom sektoru. Komisija je pozvala na konkretne i hitne mere za unapređenje bezbednosti na putu, u interesu građana. Posebno, Komisija je čvrsto podstakla Kosovo da usvoji novu strategiju bezbednosti u saobraćaju za deceniju 2021-2030. Komisija je pozvala Kosovo da završi prevođenje preostalih stavki iz prve faze Evropskog sporazuma o civilnoj avijaciji.\nNa kraju, što se tiče regionalnog razvoja, Komisija je pozdravila usvajanje Strategije o regionalnom razvoju i naglasila značaj povećanja kapaciteta i politike primene u datom sektoru.\nSporazum o stabilizaciji i pridruživanju (SSP) je okvir za administracije EU i Kosova da redovno razgovaraju o tehničkim i studijskim stvarima u vezi sa evropskom agendom. Tela SSP obuhvataju Savet za stabilizaciju i pridruživanje, kom pomaže Odbor za stabilizaciju i pridruživanje, kao i pododbori za SSP, koji obuhvataju širok spektar komunitarnog prava EU. Zasedanja tela SSP služe za davanje doprinosa za sastavljanje godišnjih izveštaja Evropske komisije.\nNa svakom zasedanju pododbora prati se rezultat Kosova po pitanju reformi i utvrđuje način na koji EU može da pomogne u tom procesu.\nSektorska zasedanja pododbora pokrivaju sedam oblasti, o pravosuđu, slobodi i bezbednosti; inovaciji, informacionom društvu, društvenoj politici, obrazovanju i kulturi; trgovini, industriji, carini i porezima; unutrašnjem tržištu, konkurenciji, zaštiti potrošača i zdravstvenoj zaštiti; poljoprivredi, ribarstvu, bezbednosti hrane; prevozu, životnoj sredini, energetici, klimatskim promenama i regionalnom razvoju; ekonomskim i finansijskim stvarima, statistici.\nDruge dve oblasti obuhvaćene zasedanjima posebnih grupa obuhvataju reformu javne uprave i normalizaciju odnosa sa Srbijom.\nZasedanjima Odbora za stabilizaciju i pridruživanje i pododborima predsedavaju Evropska komisija i Kosovo. Svako zasedanje završava se zajedničkim usaglašavanjem propratnih mera koje će preduzeti kosovski organi vlasti.\nKancelariju Evropske unije na Kosovu, Fjolla.Ceku@eeas.europa.eu\nUred premijera, flamur.salihu@rks-gov.net


source.ba | Poraz juniora BiH u Irskoj\nPoraz juniora BiH u Irskoj\nJuniorska nogometna U19 reprezentacija Bosne i Hercegovine poražena je danas u Longfordu od selekcije Republike Irske sa 3:1, u meču prvog kola kvalifikacija za Evropsko prvenstvo 2019. u Armeniji.\nJuniorska reprezentacija BiH poražena od Ujedinjenih Arapskih Emirata\nJuniori BiH poraženi od Bugarske i ostali bez plasmana na EP\nIrci, koji su domaćini kvalifikacijskog turnira, poveli su golom Williama Ferryja u 56. minuti, a na 2:0 povisio je Troy Parrott u 66. minuti iz penala. Treći gol za domaće postigao je Adam Idah u 74. minuti, dok je Mateo Božić u 78. minuti postigao jedini gol za selekciju BiH.\nU drugom meču u grupi u 20 sati sastaju se Holandija i Farska Ostrva.\nDrugo kolo na rasporedu je 13. oktobra kada BiH igra protiv Holandije, dok turnir završava 16. oktobra susretom protiv Farskih Ostrva.\nTagovi: Reprezentacija BiHJuniori


Intervju: Opreznije nego pre\nYou are at:Home»Prethodna izdanja»2009»38»Intervju: Opreznije nego pre\nNakon diplomiranja na Mašinskom fakultetu Univerziteta u Beogradu 1996.godine naš sagovornik je radio za preduzeće “EkoProduct”, u to vreme jednog od vodećih distributera FMCG proizvoda, kao predstavnik prodaje, a onda je u junu 1998. prešao u kompaniju Unilever, gde je u različitim odeljenjima, od prodaje do logistike, tokom tri godine bio angažovan na glavnom projektu menjanja sistema distribucije u Srbiji. U oktobru 2001. prelazi u Colgate Palmolive na poziciju menadžera prodaje za region Severne Srbije, a kompaniju napušta 2007. sa pozicije vođe tima za multifunkcionalnu prodaju za područje Srbije da bi prešao u Droga Kolinsku. Kako mu je povereno upravljanje tržištem BJR Makedonije, bio je to i povod za preseljenje u Skoplje, gde je ostao do jula 2008… Upravo ovako dinamičan razvoj karijere, ali i značaj trenutno poverenog mu tržišta preporučili su Miroslava Kneževića, danas menaging directora za Srbiju i Crnu Goru u kompaniji Droga Kolinska, kao sagovornika u “GM”-u.\nU svojoj višegodišnjoj karijeri radili ste u nekoliko kompanija. Šta vas je motivisalo da prelazite iz jedne u drugu i kakav je poslovni izazov predstavljala Droga Kolinska u odnosu na kompaniju u kojima ste prethodno radili?\nVelika želja i volja za stalnim napretkom i, naravno, permanentni rad i edukacija, moji su glavni motivi u profesionalnom razvoju. U skladu sa takvim stavom, pozicija generalnog direktora prodaje za Srbiju i Crnu Goru u Grupi Droga Kolinska bio je izazov sam po sebi.\nDefinitivno je predstavljao i krupan korak u karijeri zato što je, sa jedne strane, Droga Kolinska, kao jedna od najvećih regionalnih prehrambenih kompanija, mesto na kome se može mnogo naučiti, a sa druge strane, verujem da moje dosadašnje iskustvo može da doprinese daljem uspešnom razvoju ovog velikog sistema. Splet svih ovih razloga učinio je da odlučim da prihvatim ovu izazovnu poslovnu ponudu.\nU okviru Droga Kolinske prvobitno vam je bilo povereno tržište Makedonije. Kakve vas uspomene vezuju za Skoplje i koliko je bilo teško uspostaviti poslovna poznanstva i poslovne kontakte u potpuno novoj sredini?\nZa Skoplje me vežu najlepše uspomene. U tom gradu sam, uz podršku najbližih saradnika, uspeo da u kratkom roku uspostavim stabilan tim, koji i nakon mog odlaska, na moje veliko zadovoljstvo, uspešno funkcioniše.\nMislim da su naši mentaliteti jako slični i da je to jedna od olakšavajućih okolnosti u komuniciranju i razumevanju.\nPoznanstva u Skoplju, poslovna i privatna, sklapaju se veoma lako i siguran sam da sam kroz poslovne kontakte u nizu poznanika stekao i prijatelje.\nPo obrazovanju ste mašinski inženjer, ali ste poslovno iskustvo sticali mahom na poslovima prodaje kao tim lider ili menadžer. Da li, osvrćući se i na vlastito iskustvo, smatrate da se dobar menadžer rađa ili to postaje?\nTo je večita dilema, a ja mislim da genetika može da kreira izvesne predispozicije, ali da svaki pojedinac mora da radi na razvoju različitih veština ukoliko želi da bude lider.\nZnate kako se kaže za sport – da je talenat 5%, a sve ostalo rad i trening. Tako je i u poslu – da biste bili uspešni morate konstatno da se razvijate, da učite, da poboljšavate performanse, kako svoje tako i svog tima.\nDanas, kada je utakmica na tržištu prilično zaoštrena, potrebno je stalno usavršavanje, sticanje znanja i veština kojima ćete se uhvatitu u koštac sa svakodnevnim poslovnim izazovima.\nSada ste na poziciji generalnog direktora prodaje za Srbiju i Crnu Goru. Koje konkretno ingerencije ova pozicija podrazumeva i gde je vaše mesto u sistemu donošenja i usvajanja poslovnih odluka?\nPozicija generalnog direktora prodaje za Srbiju i Crnu Goru podrazumeva da imam ingerencije nad prodajom i logistikom na prodajnom području u ove dve države. Naravno, podrazumeva i marketinške aktivnosti, u delu primene na samom tržištu kroz promocije, tehnike unapređenja prodaje, pozicioniranje naših brendova… Jednom reči, to je sveobuhvatan posao koji traži integraciju različitih aktivnosti u svakom trenutku.\nZaduženi ste za prodajno područje Srbije i Crne Gore. Kako biste ocenili značaj ovog dela tržišta za ukupno poslovanje Grupe?\nGrupa Droga Kolinska posluje u regionu, na takozvanoj ex-Yu teritoriji, a Srbija, kao država sa največim brojem stanovnika na tom prostoru, predstavlja jedno od najvažnijih tržišta. I pored zastoja zbog globalne krize, poslednjih godina Srbija se ekonomski razvijala, rasli su kupovna moć i potrošnja stanovništva. Imajući u vidu da dobar deo prihoda Grupe Droga Kolinska dolazi iz ovog prodajnog područja svakako da je reč o tržištu koje je za nas izuzetno značajno.\nOstvarenje svojih poslovnih ambicija Droga Kolinska, prema kompanijskim saopštenjima, temelji na renomeu svojih brendova. Da li postoji neka zajednička koncepcija kada je reč o pozicioniranju vaših brendova na tržištu ili se ona razlikuje od brenda do brenda, odnosno od tržišta do tržišta?\nČinjenica je da imamo visoko pozicionirane brendove u svim kategorijama u kojim poslujemo i naravno da su oni osnova našeg tržišnog uspeha. Evo, na primer, naša Grand kafa je dugogodišnji lider na tržištu Srbije, Smoki je neprikosnoven kada su u pitanju “slane grickalice”, čokolada “Najlepše želje” ima visok tržišni udeo u borbi sa velikim, svetskim proizvođačima. Tu su naravo i sjani brendovi kao što su Argeta pašteta i Cockta, koji ostvaruju sve bolje rezultate.\nSvaki brend ima specifičnu strategiju i poseban pristup prema potrošačima baš zbog toga što je reč o brendovima koji komuniciraju sa razlilčitim ciljnim grupama. Upravo zbog takvog pristupa, koji podrazumeva delikatno negovanje odnosa sa potrošačima, mi i možemo da se pohvalimo činjenicom da imamo veoma jake brendove u različitim kategorijama. Naravno, naši brendovi imaju i neke zajedničke elemente, na prvom mestu to je beskompromisni kvalitet koji uvek predstavlja “tajnu” uspeha svakog visoko pozicioniranog proizvoda. Kvalitet proizvoda je element koji se nikada ne dovodi u pitanje.\nSvetska ekonomska kriza sigurno se odrazila i na “Droga Kolinsku”. Koje korekcije u poslovanju ste morali da napravite ili nameravate da napravite kao svoj odgovor na novonastalu situaciju?\nGeneralno, mislim da su svi u ovu godinu ušli daleko opreznije nego ranije. Kada to kažem prvenstveno mislim na razvojne planove, investicije, pa i na marketinške budžete. Kao i svi ostali na tržištu, i mi smo osetili uticaj nestabilnosti domaće valute jer dinar je, ne zaboravimo to, u od prošle godine pao skoro 20 % u odnosu na evro. Zato smo tokom ove godine pokušali da u svim segmentima dodatno racionalizujemo poslovanje i učinimo ga efikasnijim. To je bio naš najvažniji odgovor na globalnu ekonomsku krizu.


Digitalno protiv epidemije korone! (video) - TV ZONA PLUS - HD\nDigitalno protiv epidemije korone! (video)\nCOVID19 Današnje vesti SAMO NA KLIK VESTI Zdravstvo\nFriday, 9 October, 2020 Friday, 9 October, 2020 4 min read Redakcija TV Zona Plus\nNovi integrisani elektronski sistem državnih organa Srbije, koji će i državi i građanima pomoći u borbi protiv kovid pandemije, trebalo bi da bude pušten već od naredne nedelje, od 12.oktobra.\nTaj sistem će, kako kaže Direktor Kancelarije za informacione tehnologije i elektronsku upravu Mihailo Jovanović, omogućiti da rešenja sanitarne inspekcije i druga bitna obaveštenja u vezi sa zdravstvenim merama budu elektronski kreirana i dostavljena građanima putem elektronskih portala i putem portala eZdravlje koji se nalazi na adresi e-zdravlje.gov.rs ili portala eUprava na adresi euprava.gov.rs.\nGlavni cilj je komunikacija sa građanima što efikasnija i elektronska – time se izbegava nepotrebno gubljenje vremena, pa i novca za prevoz do zdravstvene ustanove tek da bi se dobilo neko rešenje, a što je najvažnije, na taj način je i smanjen rizik kontakta između zdravih osoba i nosilaca virusa koji još nisu ni svesni da su inficirani.\n“Težili smo da u toj digitalnoj borbi povežemo I umrežimo različte informacione sisteme različitih državnih organa kako bi epidemiološki nadzor bio što efikasniji, objašnjava Jovanović\nU središtu sistema je informativni sistem eInspektor koji je pokrenut pre dve godine. U njemu je granična sanitarna inspekcija koja kreira rešenja o samoizolaciji, ili eventualno neke druge mere, građanima koji ulaze u zemlju i prosleđuje ih njima.\n“Uvođenjem ovog sistema ide se u susret jeseni kada mnogi očekuju treći talas epidemije. Zahvaljujući njemu, neće morati da se zatvaraju granice, uvodi vanredno stanje, već ćemo moći elektornski da pratimo šta se dešava, koliko gražana I iz kojih zemalja ulazi u našu zemlju… Novi elektronski sistem omogućiće da, ukoliko se utvrdi da je lice pozitivno ili bilo u kontaktu sa zaražnim, ili ako dolazi iz zemalja u kojima je epidemija u porastu, ta informacija bude prosleđena sistemima sanitarne ili granične sanitarne inspekcije kroz jedinstven sistem e-Inspektor. Iz tog sistema rešenje o izrečenoj meri izolacije ili o prekidu mere kreiraće se u elektronskom obliku i biće dostupno građanima istog trenutka putem portala eZdravlje ili portala eUprava“, rekao je Jovanović.\nDalje će se iz sistema e-Inspektora informacija prosleđivati Ministarstvu unutrašnjih poslova, radi kontrole poštovanja izrečene mere.\nCilj je da ovaj sistem omogući bolje praćenje i utiče na disciplinu građana.\n“Iz sistema e-Inspektor infomacija će se prosleđivati MUP-u da bi se pratile izrečene mere, a ako ih neko ne poštuje ta informacija može da ode prema sudu i i da se ako je potrebno izda prekršajna kazna”, rekao je Jovanović.\nOn je skrenuo pažnju da je ipak važno da se razume da nije cilj da se plaše građani, već da je ovaj sistem pokrenut u cilju što bolje i efikasnije zaštite i borbe sa Kovidom 19 i onoga što nas čeka na jesen i zimu.\nŠta sve vezano za epidemiju već može da se elektronski “odradi”?\nNa portalu eZdravlje dostupan je test samoprocene na kovid, kako za one koji ulaze u zemlju iz inostranstva, tako i za građane koji nisu izlazili iz Srbije, ali žele da provere da li simptomi koje osećaju upućuju na kovid ili ne.\n“U prvom slučaju, test samoprocene je do sada koristilo skoro 70.000 ljudi koji su se vratili iz inostranstva, a u drugom oko 150.000 ljudi je uradilo taj test samoprocene! To znači da isto toliko građana nije išlo odmah u kovid ambulante, već su digitalno, elektronski komunicirali sa Ministarstvom zdravlja, “ kaže Jovanović.\nTakođe, na portalu eZdravlje mogu videti rezultate svog PCR testa,a od sledeće nedelje i rešenja o eventualnim merama koje su im naložene.\nPristup portalu moguć je ili sa brojem sa zdravstvene kartice ili direktno sa nalogom koje građani mogu kreirati (ili su to već učinili za neke druge usluge, poput upisa dece u srednje škole), na portalu e-Uprave.\ndigitalizacija, eInspektor, eUprava, eZdravlje, Mihailo Jovanović


SAD: 340 miliona dolara na posledice solarijuma - Bizlife.rs\nSAD: 340 miliona dolara na posledice solarijuma\n10:39 Severna Karolina, 04/03/2017\nRak kože prouzrokovan veštačkim sunčanjem u solarijumu razlog je što Sjedinjene Američke Države na lečenje kožnih oboljenja godišnje troše 343 miliona dolara, utvrđeno je novom studijom.\nDirektni troškovi lečenja, neproduktivnost obolelih i preuranjena smrt pacijenata sa melanomom i drugim malignim stanjima koja se vezuju za upotrebu solarijuma, preći će sumu od 127 milijardi dolara do kraja života ljudi kojima je dijagnostikovan rak.\n„Već smo znali da je korišćenje solarijuma štetno po zdravlje i da može da izazove rak, ali nismo imali sveobuhvatnu dokumentaciju o uticajima na zdravlje na nivou populacije, niti procenu troškova zdravstvene zaštite za lečenje takvih stanja“, ističe koautor studije Hju Voters sa Univerziteta Severne Karoline u Čapel Hilu.\nProcenjuje se da 30 miliona ljudi u SAD koristi solarijume najmanje jednom godišnje, a na raspolaganju im je oko 25.000 salona, ističu istraživači u časopisu Journal of Cancer Policy.\nSunčanje u solarijumu je opasnije od prirodnog, jer povećava šanse od razvitka melanoma, najsmrtonosnijeg tipa raka kože, a rizik se povećava svakim sunčanjem, kaže dr Elizabet Martin i dodaje da je rizik najveći kod mladih žena.\n„Kod žena mlađih od 30 godina, šanse od razvijanja melanoma su šest puta veće ako se sunčaju u zatvorenom prostoru“, ističe Martinova. „Čak i jedno sunčanje u solarijumu povećava rizik od razvoja karcinoma skvamoznih ćelija za 67 odsto i karcinoma bazalnih ćelija za 29 odsto“.\nRak kože sad solarijum\nDa li znate šta je SUKRALOZA i da ona drastično smanjuje apetit?\nUvek nosi olovku i notes, prezire kravate i popije oko 20 šolja čaja: Jedan dan milijardera Ričarda Brensona\nOvako je Frida Kalo govorila o životu\nKo je zaboravio da se podseti: Šta znači biti gospodin?\nNepresušni izvor genijalnosti: 18 citata Alberta Ajnštajna za sva vremena\nNOVA POMAMA: Ovo je igračka koja velikom brzinom osvaja svet